Povijest ljudskog roda 
Srednjovjekovni 
dvorci 





Evropa u doba srednjovjekovnih utvrda 


Bi. 4 
e S 


" P . 
.! : Kk, X 
g Pao s 








re LKora s ET ELEGIJE) 

















Povijest ljudskog roda 





Srednjovjekovni 
avorei 


Evropa utvrđenih dvoraca 


založba mladinska knjiga 
Ljubljana — Zagreb 
1990 
































-Utvrđeni dvorci, 
seoske 
životne zajednice 


Za neku cestu dvorac predstavlja pribježi- 
šte i sigurnost. Za ratarsko stanovništvo on 
je privlačno i zabavno središte. Kao što lju- 
di u gradovima osjećaju sigurnost u zaklo- 
nu gradskih zidova, tako ljudi na selu, ako 
to zatreba, pribježište nalaze u dvorcu, a 
vlastelinu se obraćaju radi rješavanja svojih 
sporova. Ali, vlastelin nastoji zlorabiti svoju 
nezavisnost: sve dok ga štite zidine, njego- 
Vi prekršaji ostaju nekažnjeni. Kada bi se 
malo bolje proučili, pisani tekstovi toga do- 
ba pokazali bi nam pravo stanje. Poznate 
su pobune seljaka ili građana protiv vlaste- 
lina. U Francuskoj je to dovelo do komuna i, 
u XIV. stoljeću, do seljačke bune (Jacque- 
rie). Ali, poznato nam je također da su u 
mnogim primjerima seljaci pristajali uza 
svoje kaštelane. Još u XVIII. stoljeću, kada 
je požar uništio grad Chateaudun, po obi- 
čaju feudalnoga doba stanovnici su se 
sklonili u dvorac koji im je pružao utočište 
sve dok im kuće nisu bile obnovljene. 











Prolazimo li Evropom, bilo kojom zemljom, vidjet 
ćemo utvrđene dvorce, ponekad u ruševinama, 
ponekad očuvane, a ugledat ćemo često i skupine 
mladih ljudi kako ih obnavljaju. Dvoraca ima naj- 
više u Velikoj Britaniji, Francuskoj, Španjolskoj i 
Švicarskoj. U Francuskoj ih danas ima oko 600 (a 
bilo ih je više od 6.000). Neki su posve obnovljeni, 
kao Pierrefonds na sjeveru Pariza, ili Gornji 
Kčnigsburg u Elzasu; od drugih su ostale samo 
ruševine, kao što je Mehun-sur-Yčvre pokraj Bour- 
gesa, ili kula Montihćry. Španjolska ih ima više od 
2.000, među kojima ih je 250 potpuno sačuvano. 

A svi su ti dvorci različiti: svaka je zemlja oda- 
brala sebi svojstven stil. Razlikuju se ovisno o tome 
je li vlastelin bio kralj, knez ili car; je li ih kako- 
-tako izgradio seoski barun kao što je — recimo — 
Robert de Clary, koji je sve u svemu imao samo šest 
hektara lena. Razlikuju se 1 po tome jesu li građeni 
u planini, kao Tarasp ili Sion u Švicarskoj, uz 
more, kao Caernarvon u pokrajini Wallesu, na oba- 
lama rijeke, kao Marienburg u Poljskoj, ili pak 
usred ravnice, kao Salses u Roussillonu. Drukčiji 
su u vlažnom i umjerenom podneblju gdje bujaju 
šume, kao u Coucyju, ili na rubovima pustinjskog 
kamenjara, kao Krak des Chevaliers u Siriji. 

Utvrđeni dvorci posvuda nas iznenađuju svojim 
moćnim zidinama, bilo da su očuvani ili jako ošte- 
ćeni u toku svoga osamstoljetnoga ili devetstoljet- 
noga postojanja. Bezobzirni posjednik, koji sa svo- 
jih polja želi ukloniti opasnu hrpu ruševina, dobro 
zna koliko će mu ona zadati posla. 














GRADITELJI 


Koliko god je djece provelo praznike na moru, 
zabavljalo se bar jednom gradeći dvorac od pijeska. 
To je tako jednostavno. Mogli bismo povjerovati da 
bi svatko, s malo praktičnoga znanja, mogao izgra- 
diti utvrđeni dvorac. Možete li bar na trenutak 
zamisliti da živite u neprijateljskoj zemlji u kojoj 
vreba opasnost od divljih zvjeri i neprijatelja. Zami- 
slite da nikada niste vidjeli utvrđeni dvorac ni na 
fotografiji, ni na crtežu, pa i to da nemate oruđe za 
obradbu kamena, da vas nitko nije naučio što je to 
zakon ravnoteže, sila teže ili čvrstoća materijala... 
Gradnja utvrđenih dvoraca posao je stručnjaka 
koji su se školovali na gradilištu i svoje umijeće 
stjecali od drugih graditelja, a ne u školi. Te ljude 
poznajemo zahvaljujući donekle ljetopiscima koji 
su opisali znamenita djela svojih gospodara, a done- 
kle i proučavanju ugovora koje su vlastelini sklapali 
s graditeljima. Mnogi su od njih poznati tek u 
nekoliko sela, često samo po jednoj građevini koja 
više ne postoji. Drugi su postali slavni zato što su 
vodili radove na golemim građevinama: tako je, na 
primjer, s graditeljem Saint-Louisa, Etudes de 
Montreuila, ili graditeljem engleskoga kralja 
Edvarda I, zvanim Jacques de Saint-Georges. Gra- 
diteljstvo im često i nije pravo zanimanje: graditelj 
kralja Filipa Lijepog bio je Egidio Colonna, kraljev 
odgajatelj, istodobno filozof i teolog. Ljudi sred- 
njega vijeka ne upotrebljavaju riječ »graditelj«, već 
»maitre de Poeuvre« (jednostavno »građevinski 
predradnik« ili »nadzornik gradilišta«). 


NAČINI GRADNJE 


Otkrivajući malo pomalo nove načine gradnje, ljudi 
usavršavaju gradnju utvrđenih dvoraca. U X. i 
XI. stoljeću glavnina građevina napravljena je od 
drva, građe koja se lakše obrađuje i koje ima u 
izobilju u većem dijelu Evrope. Upotreba kamena 
porasla je tek kada su ljudi raspolagali s dovoljno 
oruđa za njegovu obradbu. Ali, trebalo je najprije 
ovladati taljenjem željeza 1 kovanjem pouzdana 
oruđa. Prvi kameni tornjevi oponašali su drvene: 








—— Najdraža knjiga 
graditelja 
utvrđenih dvoraca 


Svi graditelji utvrđenih dvoraca čitali su ili 
čuli za Vegecijev Priručnik vojnog umije- 
ća. Krajem IV. stoljeća taj rimski graditelj 
priredio je knjigu koja bi trebala vratiti moć 
rimskih legija. To će se djelo prepisivati u 
mnoštvo primjeraka sve do XV. stoljeća. Pri 
gradnji opkopa i ratnih sprava, izravno se 
nadahnjuju tom knjigom, ali ona nam ne 
može objasniti promjene, tj. novine koje 
primjenjuju graditelji od X. do XIII. stoljeća. 





Ovako bi izgledao presjek prvotnog dvorca 
(gore) i dvorca iz XIII. stoljeća (dolje). 



































— Novčane teškoće 








Rikard Lavljeg Srca 














engleskoga kralja 


Gradnja dvorca Beaumarisa trajala je 18 
mjeseci (1278-1280), a na gradilištu je ra- 
dilo 2.000 ljudi. 

Kralj, među ostalim, mora davati dnevno 
pola litre žita po osobi, dakle 1.800 hektoli- 
tara polugodišnje, a posjed jedva da toliko 
dade u cijeloj godini. 

Gradnja dvorca Dovera (najljepši od dvora- 
ca Henrika II Engleskog) u XII. stoljeću. 
Graditelj: Maurice, zvan Inženjer. 
Značajke: koncentrične utvrde, zidova de- 
belih 5 do 6m. Voda se odvodi olovnim 
cjevovodom. Nastambe su sa rušnicom. 
Dvije kapelice. Troja vrata sa zasunom za 
obranu prednjeg dijela. 

Cijena: 4.000 libri za glavni toranj, 3.000 za 
pomoćne zgrade. 

Kraljev ukupni godišnji prihod bio je 10.000 
libri. Henrik i njegov sin Rikard (budući Ri- 
kard Lavljeg Srca), morali su taj trošak ra- 
spodljeliti na 12 godina. 














bili su četverouglati. Ali uslijed korištenja sve moć- 
Nijih opsadnih naprava, graditelji su morali pove- 
ćati debljinu zidova. Gradili su zatim okrugle tor- 
njeve (kule), uvidjevši da taj oblik bolje odolijeva 
potkopavanju. 


Ravni zid ne može se braniti. Zid s kruništem, 
grudobranima, = bacalištima kamenja, okružen 
okruglim tornjevima na kojima su ostavljeni otvori, 
okrenuti u svim smjerovima da se izbjegnu mrtvi 
kutevi, sve to čini stupice kojima će se odbiti nepri- 
jatelj. 


Graditeljski radovi mogu trajati od šest mjeseci 
do... pedeset godina, ovisno o vlastelinovim sred- 
stvima. Gradnja brže napreduje ako se upotrijebe 
materijali koji se nađu na mjestu gradnje, a ne da se 
dovoze izdaleka. Utvrđene dvorce Ile-de-Francea 1 
Loire prepoznat ćemo po bijelim zidovima od vap- 
nenca iz tog kraja, dvorce Vosgesa po ružičastom 
pješčaru, dvorce Auvergnea po crnim bazaltnim 
zidovima... A kako bi povećao učinak svoga rada, 
graditelj nastoji uvijek iskoristiti prirodne pogod- 
nosti: poluotok, liticu, stjenoviti brdski odvojak, 
prepreke koje treba samo ojačati. Ali, dvorac u 
ravnici, poput Rohana u Pontivyju, zahtijeva 
zaštitu jarcima. Tada graditelj nastoji sniziti dvorac 
kako bi bio manje ranjiv. 


Graditelji se pokatkat koriste starim, čak i napola 
porušenim utvrdama. »Porušen dvorac, poluizgra- 
đen je dvorac«, jedna je od tadašnjih uzrečica, a 
poznate su nam mnoge priče koje ju potvrđuju. 
Evo jedne od njih. 


Godine 1139. Henri de Bourbourg, vlastelin 
okruga Calaisa, započinje borbu protiv svojeg len- 
skog gospodara, vlastelina Arnoula de Guinesa. 
Henri je usred ravnice zapazio stari srušeni dvorac. 
On zapošljava mjernike i daje im zadatak da u 
tajnosti premjere staru tvrđavu. Zatim u Bour- 
bourgu izrađuje prijeko potrebne drvene dijelove. 
Tvrđava je podignuta u samo jednoj noći. Henri se 
u nju može skloniti. Potrebna će biti dugotrajna 
opsada da Arnoul de Guines svlada svog vazala. Za 
izgradnju dvorca nije dovoljna samo vlastelinova 
želja: građu 1 ljude treba platiti. 

















PODUZETNICI 


Da bi dvorac bio valjan, građevinski nadzornik 
upošljava stručnjake. Na velikim gradilištima nađe 
se 1 po nekoliko stotina kopača, zidara, tesara i 
svakovrsnih radnika. Njih treba plaćati, hraniti i, 
ponekad, čak odijevati. Pribjegavajući tlaki, kašte- 
lan ponekad smanjuje troškove. To je sustav poreza 
koje seljaci ne plaćaju novcem, već danima rada. Pa 
ipak, tlaku određuju i organičuju mjesni običaji. 
Pod njom se razumijeva npr. čišćenje jaraka, prevo- 
ženje debala, i ništa više. 

Vlastelin stoga mora svesti želje na mjeru svoga 
imetka. Mnogi su dvorci napušteni usred gradnje. 
Nikada neće biti dovršeni. 

Častoljubivi vlastelini pristaju i na dugove, pa 
čak i na siromaštvo, samo da bi uspjeli. Obavezuju 
se da nekoliko godina otplaćuju dugove trgovcima 
koji im mogu posuditi osnovna sredstva. Vlastelin 
će pristojbu koju prima za most, luku, trgovište 
prepustiti zagmodavcu na deset ili više godina! 

Načelno se na gradnju dvorca odlučuje radi 
obrane i zaštite, ali vlastelin dobro zna da će, kad se 
jednom nađe iza utvrđenih zidina, steći svoju neza- 
visnot. Svaki je vlastelin vazal drugog vlastelina, ali 
bude li neposlušan svom pretpostavljenome, moći 
će se skloniti u svoj dvorac. Za to vrijedi čak 1 
osiromašiti! U velikome je dvorcu veliki vlastelin: 
dvorac je pravi simbol njegove moći. 


STANOVNICI 


Nalazimo se u utvrđenome dvorcu. Na kakve ćemo 
ljude naići? U njemu živi vlastelin okružen svojom 
obitelji: ženom, djecom, ponekad i majkom, te bra- 
ćom ili sestrama, ako nisu oženjeni, pa čak i dale- 
kim rođacima. 

U njemu je i mnoštvo slugu, koji pripremaju 
obroke, brinu o odjeći, nakitu, održavaju oružja, 
brinu se o bogoslužju (u dvorcu je često i kapelica). 
Svi su ti ljudi najčešće iz okolnih sela: što je kašte- 
lan bogatiji, to dvorac zapošljava više ljudi. Dvorac 
je i tvrđava: ima svoju posadu, najčešće malobrojnu 
četu. Pokuša li povjesničar procijeniti brojčano sta- 

















— Vojska u brojkama 


Bouvines (1214): carska vojska kani osvojiti 
Francusku sa samo 9.000 ljudi (1.500 ko- 
njanika i 7.500 pješaka). 


Za opsade Calaisa engleski je kralj okupio 
najveću dotad viđenu vojsku: 32.000 voj- 
nika. 

Usporedbe radi, general Nivelle je god. 
1917. za svoju navalu na njemačkome boji- 
štu skupio 800.000 ljudi. 


God. 1449. Fougeres odolijeva jurišima voj- 
vode od Bretagne sa 150 ljudi u dvorcu, 
250 u cijelome gradu i 300 u pričuvi...! 














Dijelovi dvorca 


. Glavni toranj 
Promatračnica 
Kapelica 

Tornjić 

Vlastelinovo dvorište 
Gospodarsko dvorište 
Grudobran 

Jarak 


. Tajni izlaz 

. Podizna rešetka 

. Pokretni most 

. Stražarnica 

. Bacalište kamenja 
. Krunište 

. Ugaoni toranj 

. Bočni toranj 

. Obrambeni hodnik 


1 
2. 
3. 
4. 
OD. 
6. 
7. 
8. 


nje vojske u srednjem vijeku, ostat će iznenađen. 
Vojnika je vrlo malo, posebice ako se usporedi s 
našim današnjim vojskama. 

Vlastelin može svoje seljake pozvati u vojsku, da 
služe vojni rok, ali zbog skromnih učinaka takve 
vojske neki vlastelini, poput HenrijalI Plantage- 
nčta iz XII. stoljeća, radije oko sebe drže ljude od 
zanata, koji žive u dvorcu i čija je jedina zadaća da 
ratuju. U XIV. stoljeću vojska će se sastojati gotovo 
od samih plaćenika, tuđinaca. Jedini mjesni stanov- 
nici, vitezovi, bili su u sastavu teškog konjaništva. 

A to je nov novčani izdatak za vlastelina: sve tć 
vojnike treba redovito plaćati, jer u suprotnome 
odbijaju da se bore. Dakle, kaštelan mora ograničiti 
svoje prohtjeve. Utvrđeni dvorac branit će šačica 
ljudi, desetak ili stotinjak kad su posrijedi najveleb- 
nije tvrđave. Time se objašnjava sva pozornost koja 
se pridavala građevini. 


Minijature: blago koje tek treba otkriti 


Slike, bogastvo slika koje ponajvećma tek treba 
otkriti, to nam je ostavilo doba koje zovemo »sred- 
njim vijekom« i koje je tako malo poznato. 

U tisuću godina, koje su protekle od pada Rim- 
skoga Carstva u V. stoljeću pa do otkrića Amerike 
pri kraju XV. stoljeća, gradili su se mnogobrojni 
utvrđeni dvorci i katedrale, ali se također mnogo 
klesalo i slikalo. Kipove i zidne slikarije viđamo u 
crkvama, muzejima, ali ono što gotovo nikada 
nemamo prilike vidjeti, to su iluminacije*! ruko- 
pisa onoga doba. A naše knjižnice čuvaju tisuće 
takvih rukopisa ili manuskripta (»knjiga pisanih 
rukom«, jer tiskarski stroj tada još nije bio izum- 
ljen). A većina tih rukopisa bila je oslikana, i to 
bojom, jer su ljudi toga doba voljeli slike, oboža- 
vali boje. Neki od rukopisa sadrže i po četiri do pet 
tisuća iluminacija. 


Ponekad se u časopisima ili knjigama mogla 
vidjeti pokoja iluminacija, ali većina ih je ostala 
nepoznata jer se još i danas premalo koristimo 
modernim sredstvima umnožavanja. Ona bi nam 
omogućila da istražimo i da se divimo tim pravim 
bogatstvima što ih čuvaju rukopisi u našoj knjiž- 
nici. 

A vi, kojima je ova knjiga u ruci, procijenite 
sami. Na svakoj stranici je jedna minijatura; i 
svaka kazuje svoju priču. Prikazuje ljude na 
poslu, u slavlju, pri odmoru i radu, tj. život onoga 
doba, iskazan ondašnjim slikama. 


Rćgine Pernoud 


* Iluminacija (lat.): 1. umijeće ukrašavanja knjiga pisanih 
rukom; 2. ukrasi, inicijali i minijature u tim knjigama. 














SREDNJOVJEKOVNI DVORCI 


STRANICE 
10, 11 
Zašto utvrđeni dvorci? 
12, 13 
Drvodjelstvo 
14,15 
Na gradilištu 
16, 17 
Od opkopa do glavnog tornja 
18. 19 
U vlastelinskom obitavalištu 
20, 21 
Vlastelin 1 njegovi ljudi 
22, 23 
Gospa 
24, 25 
U pratnji kralja 1 kraljice 
26, 27 
Seljaci tijekom godišnjih doba 
28, 29 
Zalihe, od podruma do tavana 
30, 31 
Oplemenjena kuhinja 
32, 33 
Vrijeme zabave 
34, 35 
Više od stotinu dana blagdana godišnje 
36, 37 
Lov: potreba 1 strast 
38, 39 
Od kolijevke do groba 
40, 41 
Viteštvo: zakonik časti 
42, 43 
Nema viteza bez konja 
44.45 
Viteški dvoboji 1 turniri 
46, 47 
U metežu bitke 
48, 49 
Križarski pohod: sveta dušnost 
50, 51 
Odakle grbovi? 
52, 53 
Dvorac pod opsadom 
54, 55 
Kraj utvrđenih dvoraca 

Rat je uništio sela, gradove, dvorce. Kamo li će poći ovi ljudi 
koji su u kola ukrcali sve što su uspjeli spasiti? 


Zašto utvrđeni dvorci? 


Zemlja ratuje: gradovi su razoreni, sela opljačkana, = prometnice: velike ceste i putove uzduž rijeka, 
tvrđave uništene. Kakva li je sudbina namijenjena poput Rajne ili Dunava, morske obale ili brdske 
stanovništvu koje je prisiljeno bježati i prepušteno ceste. 
opasnostima što vrebaju na putovima? Kako li će se Oko utvrđenih dvoraca seljaci krče zemljište: 
oduprijeti razbojnicima, divljim zvijerima, naoru- nastaju polja, utemeljuju se sela. Pod okriljem svo- 
žanim bandama koje haraju..., sada kad zidovi = jih zidina dvorci ponekad omogućuju razvoj gra: 
utvrđenih dvoraca više ne pružaju zaklon? dova, čija imena govore sama za sebe: u Engleskoj 
Danas je zemljovid naših krajeva prepun ruše- — Newcastle, u Italiji Castelnuovo, u Švicarskoj 
vina dvoraca, a često zaboravljamo koji su razlozi — Neuchatel, u Francuskoj Chateauneuf ili Castelnau 
nagnali graditelje da izaberu baš ovo, a ne neko (što na svim tim jezicima znači »novi dvorac«, p.p.) 
drugo mjesto? Bilo da graditelj izabere stjenoviti brdski odvojak 
U prvim stoljećima srednjeg vijeka vrhovna vlast ili da je prisiljen usred ravnice načiniti više opkopa 
je slaba, gotovo je nema. Stanovnici se moraju šti- ili zidina, on nikada neće zaboraviti da se utvrđeni 
titi od najezda Vikinga, Arapa ili Mađara te graditi — dvorac gradi da brani sebe i da u razdoblju ratova 
kamene ili drvene utvrde. Kasnije, u XII. 1 XIII. — brani okolno stanovništvo. 
stoljeću, neki od moćnih vlastelina upravljaju gole- | Prvotno su kaštelani gradili jednostavan poludr- 
mim područjima. Moraju učvrstiti svoju vlast i bra- — veni toranj na kamenim temeljima. Potom su taj 
niti granice, »marke«, kako se tada govorilo, što se toranj opasali drvenim ogradama, zatim i zidovima. 
zbilo između vojvodstva Normandije i zemalja Tijekom stoljeća zidine su pojačavali ugaonim tor- 
francuskoga kralja, između Walesa i Engleske te njevima, a njihov vrh grudobranima, kruništem i 
kršćanske Španjolske i muslimanske Španjolske. U  bacalištima kamenja. 
međuvremenu se razvila velika trgovina pa je tre- 
balo urediti, zatim štititi i oporezovati najvažnije 

Od pamtivijeka su se ljudi pred ratnom opasnošću nastojali skloniti na 
sigurna mjesta. U Birki, Švedska, Vikinzi svoje naselje ograđuju zidom, 
koji pojačavaju tornjevima. Stjenoviti brdski odvojak iskoristili su za grad- 
nju utvrde u središtu naselja. 


k 
h 


; = s s ca zadesi 

Dobivši u X. stoljeću kao leno svoje vojvodstvo, Normani sami uspostav- 
ljaju sigurnost i upravu. Zato starješine grade tornjeve navrh umjetnih 
humaka, što je prapočetak glavnog tornja tvrđave. Humak je visok oko 
30 metara, a promjer mu je često 12 do 15 metara. Okružuje ga jarak 


U brdskim krajevima graditelj iskorištava prirodne pogodnosti. Produb- 
ljuje ili proširuje pećine. Tvrđava tako postaje po naselje pećinskih 
stanovnika. Takva naselja još možemo vidjeti u Švicarskoj, Njemačkoj ili 
na Središnjem masivu Francuske. 








Pošto je Rimsko Carstvo podleglo najezdama barbara, nitko više ne štiti 
stanovništvo. Gradskom i seoskom stanovništvu kao utvrde služe stare 
građevine: kupališta, kazališta i slavoluci. 

širok 4 i dubok 3 metara. Nekoliko stotina ljudi podići će ga za 20 dana. 
Normandijski vojvoda povjerava taj toranj jednome od svojih podanika, 
zaduženome da nadgleda i štiti okolna polja. 


U Francuskoj, Italiji, u zemljama Carstva, na vlasti su često crkveni ljudi. 
Ne oklijevaju zaratiti. Na obali Sredozemnog mora, gdje su se ljudi bojali 
prepada Arapa, te u Pirenejima ima utvrđenih crkava. 





Drvodjelstvo 


Prvi zaista »utvrđeni« dvorci bili su drveni. Drvo je 
prirodna, lako upotrebljiva tvar, nadohvat ruke, 1 
ne zahtijeva žbuku. Zato će tisuću godina kasnije 1 
doseljenici na Divljem zapadu i evropski vojnici u 
Indiji ili Indokini, baš kao u srednjem vijeku, 
većinu svojih utvrda graditi od drva. 

Ali, počevši s XII. stoljećem, drva ima malo, što 
je posljedica iskrčivanja dugog četiri do pet sto- 
ljeća. Za jednostavnu, malu kućicu potrebno je već 
12 hrastova starih stotinu godina. Za izgradnju tvr- 
đave Trelleborg u Švedskoj, upotrijebit će se 8.000 
stabala: 800.000 četvornih metara šume! 

Čak i nakon napretka u zidarstvu drvo će se 
zadržati u gradnji prepreka —  »grudobrana« 
(zaštitne krune na vrhu tornjeva), ograda, vrata... 
Drvodjelstvo će usavršavati i tada kad vlastelin 


bude zahtijevao prostrane dvorane za prijeme. 
Tada će, baš kao 1 u gradnji crkava, primjenjivati 
tehnike koje su usavršili pomorski tesari u gradnji 
brodskih trupova. 

Drvo će upotrebljavati i za oruđe, građevinske i 
ratne sprave. I tada će se pojaviti inženjer. U 
početku je njegovo ime nosio čovjek koji je gradio 
ratne sprave i prilagođavao ih paljbi. On je postao 
tesar ili »ratni građevinar«. 

Drvo ipak ne zahtijeva odveć stručnu radnu 
snagu: svaki seljak je pomalo drvosječa ili tesar, 
dakle može sudjelovati i u gradnji dvorca. 


Drvodjelci na djelu: jedan (desno) dorađuje gredu »tesarskom sjekirom«; 
drugi (u sredini) dube otvor »zavojitim svrdlom«; 
posljednji (lijevo) pravi urez. 

Da bi se posjeklo drvo promjera jednog metra, potrebna su dva čovjeka i 
dva sata rada. Izabrano drvo ne smije biti odveć staro: ako ima više od 
sto pedeset godina, moglo bi biti trulo. Drvosječe rade zimi kako bi se 
domogli boljeg drva. 

Hrastova debla se cijelu zimu namaču u vodi kako bi otvrdnula. Zatim će 
ih tesari sušiti, rezati i, poput mesa, dimiti i soliti kako bi se što duže 
očuvala. Još i nakon 700 godina takvi će komadi drva biti dobro očuvani. 


Boravište: središnje zidine, tornjevi, svaki dio dvorca ima svoj krov: od 
škriljavca, crepova, pečene gline ili drva, ovisno o krajevima i bogatstvu. 
Da bi lakše radio, krovopokrivač nosi štitnike za koljena. 

Počevši s XIII. stoljećem, posao drvodjelaca postao je pravo umijeće. 
Obrtnici grade kuće s drvenim ukrasnim pločama. Francuski graditelj, 
Villard de Honnecourt ostavio je knjigu nacrta, a među njima je i ova 
hidraulična pila (gore, desno). 


Željezno oruđe je skupo. Ipak, srednjovjekovni drvodjelci poznaju uglav- 
nom ono isto oruđe koje i mi poznajemo. Ako posjetite oruđarnicu u 
Troyesu, vidjet ćete oruđe drvodjelaca i tesara čiji se oblik nije promijenio 
od XV. stoljeća. 























Gradnja je pri kraju. Zidari žbuku prenose drvenim naprtnjačama. 


Na gradilištu 


Ljudi koje vidimo zabavljene gradnjom tvrđave sta- 
nuju u susjednome mjestu, ako nisu od onih kojima 
je milije putovati od gradilišta do gradilišta. To su 
slobodni ljudi od obrta: treba im zato redovito 
davati plaću, jer je pribjegavanje tlaki samo pripo- 
moć (rad s kamenom zahtijeva vične ljude). Želi li 
se raditi brzo, zidare moraju pratiti poslužitelji, 
pomoćni radnici. Znamo, na primjer, da je gradnja 
Beaumaris Castlea u Engleskoj bila vrlo brza, od 
1278. do 1280. Koristilo se uslugama 400 zidara i 
1.000 pomoćnih radnika. Ne može li ga vlastelin 
više plaćati, stručnjak za kamen neće ostati bez 
posla: u blizini se gradi katedrala, crkva, grad, 
kojima su potrebne ruke... 

Unatoč rimskoj baštini u zidarstvu, većina je 


utvrda izgrađenih od VI. do X. stoljeća, načinjena 
od drva. Potom se stječe navika upotrebe kamena, 
najprije sitnog i, postepeno, sve krupnijeg, pravil- 
nijeg. To je kamen lomljenac. Zidovi postaju pot- 
puno glatki, sprečavajući tako neprijatelja da na 
njima nađe oslonac prilikom napadanja. Od 
XV. stoljeća često će se koristiti i opekom: jer je 
jeftinija i bolje odolijeva topničkoj paljbi. Često se 
trebalo zadovoljiti građom nađenom na gradilištu 
ili blizu njega, jer volovska zaprega, vukući teret od 
jedne i pol tone, ne može u jednome danu prijeći 
više od 15 kilometara. 

Zidine se sastoje od tri dijela: dva usporedna zida od kamena klesanca i 
međusloja od kamenja i žbuke. Radi boljeg vezanja u takvu ispunu 


dodaju komade drva i željeza. Ponekad debljina cijeloga zida dosegne 8 
do 10 metara. 


Da bi kamen mogli podići do vrha zidova, zidari imaju ovakvo kavezno 
dizalo. Njime jedan čovjek može dići uvis šesterostruko više nego što 
sam teži. Pri manjim visinama pomoćni radnici kosinom guraju teret u 
tačkama. 





Zidari, zahvaljujući željeznim oruđima, mogu posve glatko izrezati i naj- 
veće kamenje, koje neprijatelj neće moći ni potkovati ni iščupati. Raditi 
se ipak ne bi moglo bez kutomjera i olovnih visaka (koje ponekad 


zovemo lučnim njihalom). 

Potkraj srednjega vijeka obradba kamena postaje složenija, sve više i 
više znalačka. Kamenoresci urezuju i svoj znak, takozvani nadničarski 
znak, što omogućuje obračunavanje njihovih nadnica. Druge, »polo- 
žajne« oznake, označuju gdje se klesani kamen treba postaviti. 


Nadzornik gradilišta — graditelj — upravlja radovima i odgovoran je za 
građevinu. On poznaje sve tajne tvrđave i često će mu biti povjerena 
njena obrana. Ponekad vodi navalu na drugi utvrđeni dvorac. 








Navrh golog humka uzdižu se zidine dvorca: 
kurtine (zidovi između dva tornja), ugaoni tornjevi i glavni toranj. 


Od opkopa do glavnog tornja 


Jednostavnost 1 strogoća vojnog logora, pomislit će 
možda posjetitelj utvrđenog dvorca. Zamislimo 
časkom da ulazimo u tvrđavu iz XIII. stoljeća. 
Začudit će nas što je okolica dvorca, kao što 
pokazuje ova minijatura, pusta. U njoj su »bojišta«, 
ogoljela zemljišta na kojima se neprijatelj ne može 
skriti; tu se vode pojedinačni okršaji, sukobljavaju 
se konjaništva. Proći ćemo zatim »prepreke«, 
dugačku ogradu od kolja, što čini prvu obrambenu 
liniju. Vlastelin često u blizini gaji voćnjak. I napo- 
kon stižemo do jarka, dubokog i strmog: ako je 
napunjen vodom, to je »opkop«. 
* Zidine koje okružuju dvorac pojačane su tornje- 
vima, dopunskom obranom. Uzduž svih zidina 
napravljeni su otvori kroz koje se promatra neprija- 

telj ina nj baca kamenje, zapaljeni predmeti..., što 
ga sprečava da uđe. To su bacališta kamenja, bez 
kojih bi obrana dvorca bila nemoguća. 

Čim prođemo vrata, eto nas u »bačvi« ili dvorištu 
tvrđave. Često je podijeljeno na vlastelinovo i 
gospodarsko dvorište. A malo dalje, nadvisujući 
cjelinu, glavni je toranj, okružen zaštitnim plaštem 
ili zaštitnim zidom. Ulazna vrata su na prvome 
katu: do njih se dolazi drvenim stubištem, koje će 
uništiti ako neprijatelj do njega stigne. U glavnome 
je tornju velika prostorija na čijem je stropu otvor s 
rasklopljivim stepeništem za pristup na gornje 
katove, posljednje skloniše... Dva kata su ukopana 
u tlu, gdje su bunari, spremište zaliha 1 jama za 
smeće 1 izmet. 





Ako dvorac ne bi mogli izgraditi navrh kakve litice ili barem na brežuljku, 
okružili bi ga jarcima ili opkopima ispunjenim vodom. Kako voda često 
nije tekućica, povremeno su ih morali čistiti, što je naporan posao. 

Brižljiv čuvar je i zid oko vlastelinovog dvorišta koji zovemo plaštem 
glavnog tornja. Tijekom stoljeća vlastelini će u njemu izgraditi vlastite 
prostorije, udobnije od vojničkih. 








Gospodarsko ili donje dvorište najvažniji je dio dvorca gdje se nalazi sve 
što je stanovnicima potrebno, posebice bunar, jer bez vode nema života. 












Kad se most podigne, dvorac će biti nedostupan, dakako, ne uspije li 
neprijatelj prijeći jarak, podiznu rešetku i ulazna vrata. Pokatkad pristup 
pokretnome mostu brani tvrđavica na obali, tzv. vanjska stražarnica. 

Izvidnica je na straži. U slučaju napadanja, stražarski trijem omogućuje 
da se brzo stigne na bojna mjesta. Kako su sati stražarenja dugi i hladni, 
vojnik će moći »bdjeti u toplome«, u isturenome tornjiću — kuli promat- 
račnici. 

Ljudi tamo prepričavaju posljednje glasine. Kola dovoze ratarske proiz- 
vode u pekarnicu ili mlin. Obrtnici: lončari, sedlari, stolari, kovači u njemu 
imaju svoje radionice. Podno zidova dvorca niču mali gradovi. 

U knjižnici svećenik (bogoslov, redovnik, samostanac) uči djecu. 


U vlastelinskom obitavalištu 


Pređimo prag vlastelinskog obitavališta. 

U XII. stoljeću ući ćemo u jedinu, prostranu 
dvoranu u kojoj su, osim ognjišta, ležaj i dvije do tri 
škrinje. Osim dasaka i nogara od kojih će složiti stol 
(otuda i dolazi izraz »postaviti stol«), nema drugog 
pokučstva. 

Udemo li u isto obitavalište poslije dva stoljeća, 
kakve li promjene! Obitavalište je pregrađeno u 
male prostorije, bolje urešene, prisnije 1 mnogo 
toplije. Više se ne spava ondje gdje se jede. A što se 
tiče osobnih predmeta, npr. posuđa, oni se mogu 
stavljati na novo pokućstvo, koje je postalo obilježje 


otmjenosti. Iza spavaonice je zahod koji služi i kao 
rušnica. 

A gospodar obitavališta je, osim toga, ostavio 
mjesta i za knjižnicu. U njoj će se crkveni čovjek 
koristiti knjigama pri odgajanju vlastelinove djece. 
Minijatura nam detaljno prikazuje stalak, police i 
okretljivu policu za knjige. Svaka knjiga je Zašti- 
ćena debelim kožnim koricama i kovinskim zatva- 
račem. Učenici sjede na nekoj vrsti ležaja: naslonjač 
ima samo učitelj. Ljudi toga doba imaju naviku da 
zidove prekrivaju tapiserijama, što pridonosi pris- 
nosti i toplini. 

U dvorcu je malo pokućstva: škrinje služe i kao sjedala, stolova nema. Dvorana je u dvorcu hladna zato što je prevelika. Gospa daje postaviti 
Viastelin je naviknut na pokućstvo koje se u ratnome vremenu može tapiserije kako bi je podijelila u manje, prisnije i toplije prostorije. Bogate 
prenositi. Za posluživanje jela sluge postavljaju na nogare daske. Uokolo su prekrivke jarkih boja, baš kao i freske što rese najljepše zidove 
razmještaju klupe. dvorca. 

U prvim utvrđenim dvorcima soba gospodara i njegove gospe nije bila Dvorana (engl. »hall«) srce je i duša obitav 

ališta. Svi u njoj žive i 
odvojena od ostaloga dijela građevine. U XIII. stoljeću soba je mnogo spavaju. Kad dvorac u XIII. st. počinju dijeliti na manje prostorije, dvo- 
pisnija. Da bi se očuvala toplina, ležaj je noću zatvoren zastorima koje rana postaje ponajprije okupljalište vazala (podanika, podložnika) koje 
danju podižu. saziva gospodar (seigneur, što znači i vlastelin, velikaš). 


Nakon večernjeg obroka vlastelin se voli naći sa suprugom i djecom kraj 
ognjišta i slušati glazbu trubadura. To je pravi čas za »quodlibet« (lat. stva je više. U škrinji se čuva srebreno ili kositreno posuđe. Kako su to 
pričati što mu drago), svaštice, priče, glasine, šale. U XV. stoljeću pokuć- dragocjeni predmeti, škrinju zaključavaju. 











Vlastelin 1 njegovi ljudi 


Na vlastelinskom imanju sve je vlastelinovo. On 
odlučuje o gradnji ili proširenju dvorca, pripravlja 
obranu i vodi bitku ako je dvorac napadnut. Bdije 
da se zemlja koja mu pripada dobro iskorištava, 
nastojeći ponekad i poboljšati ratarsko življenje. 
On sudi i nadzire manje značajne vlasteline koji o 
njemu ovise, vazale. Vjerski život potpomaže daro- 
vima ili plaćama koje dodjeljuje crkvenim ljudima. 
Njegove najvažnije odluke zapisuju se na perga- 
ment i pečate njegovim osobnim žigom. Vlada kao 
gospodar, ali za svoje postupke odgovara pred 
višim vlastelinom koji mu je dao posjed, pred len- 
skim gospodarom (ili vrhovnikom). 

Da bi sve te obveze mogao ispunjavati, ima 
nekoliko pomoćnika sa posve određenom službom: 
komornika, kancelara, upravitelja dvora, pehar- 
nika... 

Vlastelin pisaru govori u pero svoje odluke. Nakon što je na spise stavio svoj pečat, predaje ih glasnicima. 


Vlastelin mnogo drži do sebe. Jutarnje dotjeriva- 
nje važan je trenutak dana. Ovisno o modi, nosi 
bradu ili brkove, ali — kako vidimo na ovoj minija- 
turi — najčešće je obrijan. Kosa mu je njegovana, 
čak namirisana. Oblači se otmjeno, noseći vrsne 
tkanine: meku košulju od flamanskog platna, halju 
od talijanskog baršuna, krzna iz Skandinavije, kožu 
iz Španjolske ili Italije. 

Do X.stoljeća vlastelin je slabo obrazovan. 
Rijetko zna pisati i čitati. Ali, kultura se širi: velike 
ličnosti, poput akvitanskog vojvode Guillaume le 
Troubadoura ili anžuvinskih grofova, pišu stihove, 
skladaju pjesme, sastavljaju povijest svojih obitelji 
ili kraljeva. Kaštelan izdržava mjesne umjetnike ili 
nastoji da umjetnike dovede izdaleka. Pjesnik 
Guiot de Provins znao je pričati o osamdeset šest 
dvoraca u kojima su ga ugostili vlastelini. 






Vlastelinstvo objedinjuje sve: dvorac pruža zaštitu selima. Seljaci vlaste- 
inu predaju namet nakon pobiranja plodova, za Miholjevo i za Sv. Rema 
kraj rujna, početak listopada). Vlastelin posjeduje i brani zemlju te 
sprovodi zakone koji su od pamtivijeka stvarani prema običajima. Seljaci 

Vazal (kletvenik) stavlja ruke u ruke svoga lenskog gospodara (ili vrhov- 
nika). Tim pokretom priznaje da je gospodarev »čovjek«. Zaklinje mu se 
na vazalsku vjernost i poslušnost. Vrhovnik se, za uzvrat, obvezuje da 
ga brani. Prepušta mu dio zemlje koja će otada biti vazalovo »leno«. 


Svaki je vlastelin gospodar na svojoj zemlji, s tim da poštuje mjesne 
običaje. Inače će ga njegov lenski gospodar pozvati na red. Vlastelin i 
sudi i održava red. Sudi seljacima, ali zamršenije sporove prepušta sudu 
svoga lenskog gospodara. 

Vlastelin pazi na svoju vanjštinu i čistoću tijela. Voli oblačiti lijepu odjeću. 








obrađuju zemlju na kojoj žive. Stoljećima će seljačke obitelji ovisiti o 
obradbi jedne te iste zemlje, radi jednog te istog nameta, koji se sastojao 
od dijela uroda. 








Svako jutro se dotjeruje i vrlo često se kupa u toploj i namirisanoj vodi. 
Ponekad mu supruga pravi društvo u drvenoj kadi. 


Kancelar (čuvar pečata) vlastelinskim žigom ovjerava spis koji mu je 
diktirao vlastelin. Potpis se pojavljuje tek u XV. stoljeću, a pečat postoji 
već 5.000 godina! Kada čovjek umre, njegov pečat unište ili ga s njim 
pokopaju. 











Prije odlaska u rat, vlastelin gospi (dami) iskazuje posljedkiju počast. 


Gospa 


Djevojka je od svoje najranije mladosti uključena u 
život dvorca: sa svojom braćom skače po dvori- 
štima, igra se s njima ratnika, spava u sobi s rodite- 
ljima. Ako u dvorac stigne putnik, ona je tu da mu 
ukaže čast, posluži ga obrokom i pomogne mu u 
dotjerivanju. 

Ali u dobi u kojoj dječaci započinju svoj viteški 
nauk ona se posvećuje ženstvenijim poslovima: 
tapiseriji, crtanju. Uči se također lijepo oblačiti, 
češljati, resiti nakitom, jednom riječju, uči se do- 
padljivosti. 

Ušavši u zrelo doba, gospa nastoji sačuvati svoju 
osobnost: k njoj se ulazi s poštovanjem, posebice 
ako je u kućnoj odjeći, kao na ovoj minijaturi. 
Ratnici su zastali na pragu njene sobe, ispred 
skladno popločena poda, sagova, jastuka... 

Gospa voli provoditi vrijeme u društvu truba- 
dura, ali jednako je oduševljavaju lov ili turniri. 
Kad je vlastelin odsutan, može i sama upravljati 
imanjem. Preuzima ulogu muža ako taj ne posje- 
duje potrebna svojstva. Tako je Adčle de Blois, kći 
Vilima Osvajača, saznavši da joj je muž Etienne 
napustio križarski pohod, ocijenila da mu je pone- 
stalo odvažnosti i nagovorila ga da pohod na- 
stavi...! 

Dobro zna da je bračnom vezom podređena 
svome mužu, pa ipak čuva svoju imovinsku neza- 
visnost. Kad se udala, došla je s mirazom — zem- 
ljom svoga oca. A i muž joj je također poklonio dio 
svoga imanja, pa bude li udovica, sačuvat će i tu 
»udovštinu«, dio posjeda kojega je ona lenski 
gospodar i s kojega joj prihodi pripadaju. 





Oponašajući običaj sv.Franje Asiškog, tijekom XIII. stoljeća počeli su 
predočavati rođenje Kristovo voštanim kipićima. Gospa s djecom dolazi 
pred jaslice. Ona djecu odgaja do njihove šeste ili sedme godine. 


Žene i djevojke umiju presti, vesti i izrađivati tapiserije. Tkanje je posao 
muškarca. U XV. stoljeću tkanine izrađuju uglavnom u gradovima. Da bi 
se vlažni zidovi dvorca zagrijali, prekrivaju ih platnima i tapiserijama. 





Vlastelinova supruga nadzire »posipanje«. Sluge, naime, prekrivaju tlo 
travama i grančicama, čime se suzbija hladnoća kamenih ploča ili vlaž- 
nost nabijene zemlje. Samo si jako bogati vlastelini mogu priuštiti sa- 
gove. 














U to doba svi se vole odijevati u žive boje. Putujući trgovci, koji donose 
svilu s Istoka ili brokat iz Italije, znaju da će u dvorcu uvijek naići na dobar 
prijam, dakako, ako kralj ne proglasi zabranu raskoši. 


Siromasi iz okolnih sela nisu našli utočište u milosrdnim ustanovama 
(gradskoj bolnici ili obližnjem samostanu). Lutaju cestama tražeći milo- 
stinju. Kaštelan im pomaže, kako mu to vjera i nalaže. 

Nakon pobjedonosnog pohoda, kralja dočekuju na vratima utvrđenoga grada. 


U pratnji kralja 1 kraljice 


Sa svim počastima koje pripadaju njegovu polo- 
žaju, dvorac (na ovoj minijaturi to je opatija ili 
utvrđeni grad) dočekuje kralja Francuske. Umjet- 
nik koji je slikao taj prizor, nastojao je posebno 
istaknuti ličnost kralja: na bijelome konju sa zlat- 
nim štitnicima i prekrivačem s grbom, s pozlaće- 
nim kraljevskim oklopom koji je u drugih vitezova 
željezni, s dugim ogrtačem podstavljenim bijelim 
hermelinom. Da bi pokazao kako je njegov posjet 
služben, stavio je krunu i u ruci drži žezlo, simbol 
svoje kraljevske moći. Vitez iza njega nosi stijeg. 
Takva je ličnost plod stogodišnjih napora. Tko 
bi još, prije tisućite godine, iskazivao kralju Fran- 
cuske tako veliku čast? Tada je on bio samo jedan 
od mnogih vlastelina. Svi su bili jednaki i zvali su se 
»perovima«, a pomazanjem koje bi kralj primio 

stjecao je veći ugled, sudsku ovlast i pravo posredo- 
vanja kako bi se posvuda poštovali mjesni običaji. 
Izvan svog posjeda on nema nikakvu vlast. Kraljev- 
stvo se, tijekom stoljeća, postepeno učvršćuje u 
Engleskoj, Španjolskoj i Francuskoj. Zahvaljujući 
nizu stečenih dobara (često ženidbom ili nasled- 
stvom), kraljevsko dobro u Francuskoj, koje se u 
X. stoljeću sastojalo tek od Ile-de-Francea i okružja 
grada Orlćansa, gotovo se poklapa s Francuskom. 
Tako je kralj posvuda bio kod kuće. Priznavali su 
mu i sudsku i upravnu vlast. Nadziranjem svih 
utvrđenih dvoraca postigao je da se poštuje njegova 
vojna vlast. Nitko nije mogao graditi bez njegovog 


pristanka. Kada bi kralj strahovao od pobune, 


rušio bi zidine iliti »plašt« tvrđave. 





Kralju je stalo da se njegova vlast poštuje, a veliki bi vlastelini željeli 
sačuvati nezavisnost. Da bi ih bolje nadzirao, kralj putuje. Nema odre- 
đeno boravište te ide od dvorca do dvorca, kako bi odmah na mjestu 
tražio prikupljenu ljetinu. Vlastelin je obvezan što bolje primiti gosta. 





Putovanja su često vrlo duga: kralja prati cijeli dvor i gospe. Zaprege pod 


pratnjom prevoze kuhinjsku opremu, namirnice za put, odjeću, ponekad i 
kraljevsku blagajnu. 





Novac se kuje ručno. Nepravilna je oblika pa lopovi »glođu« rubove kako 
bi došli do plemenita metala. Neki moćni vlastelini imaju pravo kovanja 
novca, ali u XV. stoljeću posvuda će se nametnuti kraljevski novac. 


Kralj ne gradi tvrđave samo zato da bi svoju zemlju zaštitio od napadača, 
Za njega je utvrđeni dvorac znak njegove vlasti. Poput Londonske tvr- 
dave“, mnogobrojni utvrđeni dvorci bit će preuređeni u zatvore. 


* Glasovita tvrđava Tower of London 
služila je nekoć kao državni za- 
tvor, a danas je muzej sred- 
njovjekovnih i kraljevskih 
dragocjenosti. 





Gospine spise sastavlja tajnik (redovnik) a gospa ih pečati jajolikim 
pečatom. Kraljice i kaštelanke mogu i same sprovoditi kraljevsku. ili 
vlastelinsku vlast. Neke vladaju cijelim kraljevstvom, kako je to činila 
Blanche Kastiljska. 


Sve do XV. stoljeća, uz kralja se živi vrlo jednostavno. Burgonjski voj- 
vode, vladari vrlo bogate zemlje, svakodnevni život svog dvora pretva- 
raju u svečanosti. To su dvorski običaji (»etiketa«), koje će drugi vladari 
uskoro usvojiti. 

















Seljaci tijekom 
godišnjih doba 


Kao i seoski radovi, obrana dvorca ovisi o 
vremenskim promjenama. Kišno ljeto sma- 
njuje količinu uroda, dakle, i buduće zalihe za 
moguću opsadu. Konjima i ratnicima noge 
upadaju u blato. Naprotiv, zbog pretopla ljeta 
mogu presušiti opkopi i usahnuti bunarske 
vode: kobna okolnost za branitelje. Suha 1 
hladna zima povećava opasnost od požara, a 
vukove i medvjede tjera u naseljena mjesta. 
Vlažna zima pogoduje boleštinama. Neki su 
kaštelani bilježili svoja zapažanja u godišnja- 
cima: iz njih, kao i iz drugih svjedočanstava, 
saznajemo da se podneblje najvjerojatnije 
mijenjalo. Zacijelo je blaže u XII. i XIII. sto- 
ljeću, a hladnije idućih stoljeća. 

Život dvorca, kao i sela koje ga okružuje, 
podložan je, dakle, mijeni godišnjih doba. Ali, 
vlastelin može jednako tako mijenjati seljački 
život. Davanjem sloboda, sitnih povlastica, on 
pridonosi da se obradive površine povećavaju 
krčenjem, potiče novo pučanstvo da ostane na 
zemlji. Uspije li se dogovoriti s obližnjim 
samostanom, obećavši mu izgraditi kapelu i 
sklonište za hodočasnike, uživat će ugled onih 
koji štite vjeru. Osim toga, vlastelin svojim 
novčanim sredstvima može izgraditi mlinove, 
ceste, prokope, koji će poboljšati prilike u 
ratarskom životu. Nekim drugim povlasti- 
cama može potpomoći da se podno zidina 
podigne tržnica ili čak malo trgovište. Gradovi 
se ipak razlikuju od dvoraca, jer se dvorci po 
cijeloj Evropi grade na selu, osim u Italiji i 
južnoj Francuskoj. 


Mjesec srpanj. Za autora djela Tres Riches Heures du Duc de 
Berry ovo je mjesec žetve i striženja ovaca u bezbrižnome hladu 
dvorca Poitiers. 

Već u prvim lijepim danima ožujka i travnja seljaci prekopavaju zemlju, 
čupaju korov i siju proljetne žitarice. Usjevi se gaje i unutar prvog zida, 
odakle će se dobivati hrana za moguće opsade. 


u o ana o a sugr“ ssa 


Kosidba, žetva, vršidba, spremanje u žitnicu pod žarkim ljetnim suncem. 
Kada su otpremljena i posljedna kola sa snopovima, seljaci priređuju 
žetvene svečanosti, koje označuju kraj napornih radova. Zna se da će 
dvorac imati dovoljno hrane za cijelu godinu. 


U listopadu i studenome ljudi iz dvorca iskorištavaju posljednje lijepe 
dane za ispašu stada, za oranje i sjetvu ozimih žitarica. Seljaci će zatim 
morati brižljivo spremiti pomagala, poput pluga, jer su to skupa oruđa. 









Dobro raspoloženi vlastelin i njegovi ljudi uživaju u proljetnim danima 
nakon zimskih mjeseci, u toku kojih su lovili ili jahali unatoč zimi, smrza- 
vici i kišama. Vlastelin je pozvao vazale na ožujske i svibanjske skupove 
što traju 40 dana. 





seljaka koji ne smiju napustiti vlastelinsko dobro i duguju vlastelinu radne 
dane. To je oblik poreza koji se plaća u naravi, a zovemo ga tlakom. 


Zimi seljaci nastavljaju krčenje, njegujući živice i obrezujući grmlje oko 
dvorca. U to je doba lakše loviti. lako je na vlastelinskom zemljištu lov 
zabranjen (branjevina), lovokradice stupicom love životinje. 








U kuhinji dvorca burgundijskih vojvoda pekari pripremaju 
hljebove i stavljaju ih peći. 


Zalihe, od podruma do tavana 


Suočeni s ratovima, razbojstvima, s nesigurnošću u 
trgovanju, stanovnici dvorca nastoje samostalno 
živjeti, tako da proizvode sve što im je potrebno. 
Utvrđeni dvorac nije dakle samo vojni logor. On 
udahnjuje život cijelome, većem ili manjem 
području koje ga, za uzvrat, prehranjuje. Kaštelan 
na svome gospodarstvu ima vlastitu »zalihu« šuma, 
ledina i obradive zemlje. Iza njih su ladanjska ima- 
nja, čija polja seljaci za sebe obrađuju, plaćajući za 
njih daću vlastelinu. 

Vlastelinsko gospodarstvo mora davati hranu za 
sve ljude, građevinske materijale, lan, vunu, 
kožu.. 

Tu je pravilo što manje kupovati. 

Drvo i voda, dva su najvažnija izvora energije. 
Drvo se upotrebljava gdje god se traži toplina, od 
kovačke radionice do dvorskog dimnjaka. Voda 
pokreće mlinska kola, meljući tako žito, drobeći 
bilje, boje za tkanine, lončarsku zemlju, željeznu 

rudu... a opskrbljuje i ribom. Rijeke će nastaviti 
iskorištavati i u XII. stoljeću, kada počinje gradnja 
vjetrenjača, jer prestane li vjetar puhati, rijeka će 
malokad prestati teći (možda samo kad se zaledi). 
Ali u zimsko se doba radovi smanjuju i dobro se 
živi od vlastitih zaliha hrane. 

Skupljanje zaliha je velik posao u kojem sudje- 
luju svi: treba uspremiti žitarice, tještiti grožđe, 
soliti i dimiti meso ili ribu, peći kruh, kako to rade 
u pekarnici dvorca burgundijskih vojvoda. Sve 
nam to govori zašto u srednjem vijeku vlastelin više 
voli da mu seljaci daju daću u naravi nego u novcu. 








Vjetrenjače se u zapadnoj Evropi pojavljuju potkraj XII. stoljeća. Gradnja 
mlina je skupa te mlinove grade vlastelini, opatije, čak i udruge stanov- 
nika (u Toulouseu npr. Bazacleov mlin). Vlasnik ubire pristojbu za upo- 
trebu. 





Da bi imali svjetla, ljudi u dvorcu sami izrađuju svijeće. Skupljaju pčelinji 
vosak ili ovčji loj i njihovu otopljenu smjesu lijevaju u kalupe. Upotreblja- 
vaju također i uljanice ili baklje od smolonosnog drva. 


Odjeću od vunene ili lanene tkanine, kože, krzna, izrađuju u gradu ili 
pokatkad u radionicama dvorca. Muškarci i žene su već podložni mod- 
nim promjenama. 





Kao i mlin, i tijesak je najčešće vlastelinovo vlasništvo pa njegovo unajm- 
ljivanje ovisi o vlastelinovoj volji. Ta golema građevina zahtijeva velike 
izdatke, posebice mnogo drva. Seljaci plaćaju pristojbu da bi se njime 
koristili. 


Ljudi smišljaju svakojake načine da bi namirnice očuvali svježima. Stav- 
ljaju ih u podrume, u dimnjake, na tavan. Ribu i meso sole i suše. U 
podrumima dvorca drže velika kamena korita za rasol, u kojem čuvaju 
debelu i šarenu slaninu. 








U XV. stoljeću gosti u blagovaonici jedu razdvojeno. Jela su mnogobrojna i raznolika. Glazbenici zabavljaju uzvanike. 


Oplemenjena kuhinja 


U dvorcu je vrijeme večere. Prije nego li će sjesti za 
stol, uzvanici će vrlo pažljivo oprati ruke, jer će 
jesti prstima. Vlastelin ili kapelan blagoslovili su 
obrok koji će, čini se, biti dugotrajan. Nedaleko od 
stola, na tribini, glazbenici sviraju. 

U vrijeme posta goste će zadovoljiti četiri do pet 
jela od ribe, ulovljene u rijekama ili jezerima na 
posjedu. Počevši od XIII. stoljeća, bakalar i sled — 
soljeni ili dimljeni — dopremaju se s morske obale. 
Svakako ne losos, jer je to prosto jelo, riba za 
siromahe. No, prava večera je »mesna večera«: 
govedina, svinjetina, perad i divljač. Meso kuhaju 
ili peku, dodaju mu tople ili hladne, jako začinjene 


30 


umake i zeleno povrće u proljeće i ljeto, a zimi 
poneko suho povrće. Krumpir još nisu upoznali! 
Ali zato jedu mnogo kruha: gotovo kilogram 
dnevno. 

Takav prilično teški obrok izaziva žed, pa se u 
zapadnoj Evropi svakodnevno pije jabučnjak, a na 
sjeveru napitak od raži koji će, ako vri s hmeljem, 
dati pivo. Nije ni voda loša ako je s izvora ili iz 
bunara. Ako je donose iz nakapnica, dodaju joj 
vino, sladić ili med kako bi uklonili loš okus. Uzva- 
nici ipak najradije piju vino, koje će vlastelin naba- 
viti uz visoku cijenu ako ga ne bude na njegovu 
dobru. 






m * / h 


Vlastelinov sin odsijeca komade mesa i stavlja ih na »pladanj za reza- 
nje«, tj. na veliku krišku kruha koja služi kao tanjur. Takve će pladnjeve 
poslije jela dati siromasima ili životinjama. Pokućstvo je pokatkad bogato 
urešeno, poput ove stalaže za posuđe iz XV. stoljeća. 


Mlijeko sa slaninom vrlo je cijenjeno jelo. Mlijeko se kuha s komadićima 
slanine, šafranom, tučenim jajima, sve dok se smjesa ne počne zgušnja- 
vati (1-2). Ostavi se cijediti cijelu noć (3), zatim izreže na debele kriške. 
Ispeče se i poslužuje s klinčićem ili pinjolima (4-5). 


Kuhar zna da uzvanici luduju za sjajno urešenim jelima, za kolačima 
raskošnih boja, nadjevenom peradi (fazanima, paunovima, labudovima) 
li pak divljači, što je često i osnovna hrana. U XV. stoljeću posluživanje 
jela postaje sve istančanije. 














Kaštelani tek u XII. stoljeću otkrivaju dvozubu viljušku. Prije njene upo- 
trebe, te još dugo nakon što su je prihvatili, hranu su uzimali prstima ili 
vrhom noža. Da se gospa ne bi uprljala, uzvanik joj nudi zalogaj. 


U dvorcu mogu biti goleme kuhinje. Kako obroci ponekad traju i nekoliko 
sati, hranu treba držati na toplome, u kovinskom posuđu. U kuhinji ljudi 
često upotrebljavaju posuđe od pečene gline, izrađeno u dvorcu. 


Tet MR 

/ ks) / 





Okružen prijateljima i oružnicima iz posade dvorca, vlastelin igra svoju najmiliju igru: šah. 


Vrijeme zabave 


Usred slike je vitez koji je vlastelinu upravo donio 
hitnu vijest. Neka nas taj prizor iz svakodnevnog 
života dvorca podsjeti kako se u njemu zabavljalo. 
Mir vlada zemljom i nikakav zadatak ne zadržava 
vitezove van dvorca. Tako je zacijelo zbog ružna 
vremena, jer sluga je ispred ognjišta objesio tapise- 
riju da spriječi prodiranje vjetra. Prozorske niše 
zatvorene su staklima, što je rijetka raskoš čak i pri 
kraju srednjega vijeka! 

Okružen sudruzima s kojima razgovara — kao 
muškarac s muškarcima! — vlastelin igra šah. To je 
zapravo jedina igra koju on ne smatra ispraznom. 
Naprotiv, šahovska ploča podsjeća ga na bojište na 
kojemu predvodi svoje oružnike. Ali u šahu 
bistrina zamjenjuje tjelesnu snagu. 

Ako su ga dobro odgojili, vlastelin će u svojoj 
knjižnici moći prelistavati knjige: nekoliko viteških 

romana, pobožna djela i, dakako, Sveto pismo. A 
njegova će žena rado poslušati pjesmu trubadura, 
praćenu glazbom. Ima vlastelina pjesnika koji vole 
pisati i skladati glazbena djela. Njihovi dvorci 
postaju prava intelektualna žarišta. 

Utvrđeni dvorac zapravo podižu zato da se 
zaštite u ratu, bez kojeg život sporo teče. Slavni 
trubadur iz XII. stoljeća, Bertrand de Born, kaže 
nam to vrlo jasno: »Ja ne volim mir«. I da bi ga 
izbjegli, neki vitezovi napuštaju rodnu zemlju i 
kreću u križarske ratove, često i sa svojim ženama, 
sudjeluju u legendarnim pustolovinama na grani- 
cama poznatoga svijeta, u Rusiji, Maloj Aziji ili 
Africi. Takvi su bili Enguerrand de Coucy ili onaj 
Hervć, s obala Vanskog jezera, kojega su nazvali 
»Francopoule« (otprilike: »francusko pile soko- 
lovo«). 





Q \ ; X: it ho 


Najčešće društvene igre su tablići, jedna vrsta igre dame, i posebice šah. 


Od XV. st. ljudi na Zapadu upoznat će i igraće karte. Crteži na kartama — 
»tarok« — vrlo su raznovrsni. 








U srednjem vijeku ljudi ne dijele pjesništvo od glazbe. Mnogo je glazbala: Ljudi iz dvorca često sudjeluju u nadmetanjima u spretnosti ili igrama na 
lutnja, vijela, flauta, gusle kao prethodnik violine (gore), viola, bubnjevi, a sreću. Igre kockama, načelno dopuštene jedino u vrijeme sajmova, 
lu su i orgulje, često prenosive, te harfa ili gitara. igraju kriomice u krčmama. Igraju za novac, pa čak i za odjeću ili oružje. 


Nedjeljom ili praznicima okupljaju se stanovnici obližnjeg sela te igraju 
Godine 999. vitez Colin oslijepljen je u opsadi Li&gea, ali se nastavio loptom ili palicom. U sredozemnim zemljama igraju kožnom kuglom, 
boriti topuzom. Otuda igra »Colin s topuzom« (Colin au Maillet ili Colin poput lopte napunjene mekinjama. Loptanje pastirskim štapom, začetak 
Maillard) u kojoj ne uživaju samo djeca (a slična je igri »slijepi miš«). je golfa. 

Više od stotinu dana blagdana godišnje 


Da bi život u dvorcu bio ljepši, blagdana je mnogo. 

Svaki događaj u obiteljskom životu vlastelina 
(zaruke, ženidba, rođenje, krštenje pa čak i smrt) 
dobra je prilika da se okupe rođaci, pokoji vazal ili 
prijatelji, te da se priredi gozba, pokaže najljepša 
odjeća, zapleše. Događa se čak da vlastelin, njegova 
žena ili jedno od njegove djece prisustvuju obitelj- 
skom slavlju seljaka. Uostalom, to je početkom 
XV. stoljeća bilo predmet prigovaranja onih koji su 
smatrali da se plemenitaš ne treba pojavljivati u 
društvu svoga seljaka zakupnika. 

Pa ipak, tijekom cijeloga srednjeg vijeka stanov- 
nici sela i dvorca okupljaju se u istim prigodama, 
koje točno određuje kalendar. Ali, baš protivno od 
onoga što nam je znano, ljeto je doba kad nema 
svečanosti: između Ivanja (kraj lipnja) i Miholjeva 


Likovi iz slavnoga Romana o ruži (Roman de la Rose) iskoristili su lijepo proljetno popodne da vani zaplešu. 


(kraj rujna) ljudi su zauzeti poljskim radovima, 
ratom ili vojničkom vježbom. Blagdana je više u 
zimi i proljeću: božićno slavlje traje dvanaest dana, 
s praznovanjem Nevine dječice, Lude noći, Silve- 
strova i završava blagdanom Triju kraljeva s uobi- 
čajenom pogačom. Kasnije se praznuje Svijećnica - 
s procesijom svijeća — pokladni utorak, korizma, 
kada se pale ognjevi koje u plesu treba preskočiti, 
pa Uskrs i još nekoliko blagdana sve do veselica za 
Duhove. 

Praznici su većinom crkveni. Vjera je sačuvala 
stare poganske običaje, vezane npr. za kult Sunca 
(zimski suncostaj za Božić, ljetni suncostaj na 
Ivanje). 

Na Veliki četvrtak kaštelan pere noge siromasima koji su na njegovom 
posjedu. Taj simbolični čin, na poziv Crkve, podsjećao je moćnike ovoga 
svijeta da je i Krist prao noge apostolima. 


Skupina zabavljača na putu u susjedni grad, zatražila je prenoćište u 
dvorcu. Ako je njegov gospodar darežljiv, putnici će do kasna svirati, 
pjevati, kazivati pjesme, prikazivati svoja umijeća i pričati priče. 

















lako je život naporan, mnogo je dana za zabavu: više od sto dana 
blagdana godišnje! Mnogi imaju vjerski značaj. Za božićne blagdane, 
vlastelin, njegova gospa i svi ljudi iz dvorca prisustvuju ponoćki, tj. misi 
Kristovog rođenja. 


Na ženidbenoj svečanosti »svojta«, tj. ljudi iz dvorca pjevaju i plešu. 
Ponekad je to prava dreka. Svatko uzme kakvo glazbalo ili predmet te 
njime pravi buku, derući se pri tom da bi graja bila što veća. 


Seljaci znaju da će s ljetom doći razdoblje velikih radova. Na Ivanje, 
krajem lipnja, okupljaju se da bi posljednji put uživali. Pale ognjeve i tako 


proslavljaju najduži dan. Mladi uvježbavaju skokove preko krijesa. 


Sai prav: : 

Čopor pasa, razdražen vodičem i hajkačem, 
navaljuje na vepra koji izdiše. 


Lov: potreba 1 strast 


Evo diobe plijena, posljednjeg trenutka lova na 
konjima i sa psima: ranjena, iscrpljena životinja se 
prepušta smrti. Psi, razdraženi višesatnim lovom, 
komadaju umiruću životinju (ovdje velikog vepra). 

Za vlastelina lov nije zabava, već potreba. Kako 
bi bili sigurni, ljudi su se od najdavnijih vremena 
morali boriti protiv zvijeri: u srednjem vijeku još 
treba ubijati veprove, zečeve, lisice..., koji dolaze 
pustošiti nasade i kokošinjce. Događa se i gore: vuk 
ili medvjed mogu napasti i ljude. 

Divljač je značajan dodatak obrocima koji sadrže 
po nekoliko mesnih jela od krupne divljači. Za 
kaštelana i njegove ljude lov (posebice lov na 
konjima i sa psima) ujedno je i najbolja vježba za 
buduće bojeve. Vlastelin je cijeli dan na konju. 
Mora svladati lukavost životinje, galopirati, prela- 
ziti rijeke ili jezera, beskrajno rasipati snagu, te 
naposljetku životinji zadati nožem udarac koji će je 

dokrajčiti. Zato on jaše vranca, konja za ratovanje, 
koji se ne plaši prići nijednoj životinji. 

Čovjek ne lovi sam: psi su mu pomoćnici. Svaki 
dvorac ima štenaru: pse napadače, kadre napasti 
vepra ili jelena, ili pse trkače, slavne hrtove. Ali u 
južnim krajevima lovci se koriste i sokolovima 1 
gepardima. 

Seljaci ne bi mogli snositi troškove lovačke prat- 
nje: preostaje im jedino da sitne životinje love uz 
pomoć lasica, pa čak i rakova koji se uvlače u 
logove. Povlastica lova tako sve više pripada pleme- 
nitašima. Oni od lova prave znanost, čak i umjet 
nost. 











Za budućeg vlastelina važan je nauk o lovu. Otac ga je povjerio vitezu 
punom iskustva, lovniku koji će ga naučiti kako da raspozna tragove 
životinja po otiscima u snijegu ili grmlju kroz koje prolaze. 





Oružje za lov isto je kao i borbeno oružje: luk, strijela, koplje, nož. Za 
krupnu divljač lovci postavljaju i stupice: jame prekrivene granjem ili 
ovakvu isprepletenu užad u koju će se uhvatiti životinja pri prolasku. 


Lov je potreba, ali za vlasteline je i strast. Samo oni mogu ići u lov na 
konjima i sa psima, jer to zahtijeva uzdržavanje cijele pratnje i čopora 
pasa. Lovci se tijekom dana vole zaustaviti da jedu na svježem zraku. 

Lov čovjeku služi da istrijebi opasne zvijeri. Tako će u XII. stoljeću ljudi 
kantona Zahringen ubiti medvjeda na mjestu na kojem vlastelin želi 
podići tvrđavu. To će kasnije biti grad Bern, u Svicarskoj (na njemačkom 
se medvjed kaže Bar). 

Nježnija, dražesnija i tankoćutnija, gospa voli lov sa sokolom. Pticu 
najprije ulove u prirodi. Zatim je uvježbaju za napadanje drugih ptica ili 
malih sisavaca. Prije nego je puštaju, vežu je uzicom i stave joj kapicu. 


Sluge pripravljaju topla jela zahvalivši pokretnoj kuhinji. Goneći jelena, 
lovci prijeđu velike udaljenosti. Ponekad se izgube i prisiljeni su tražiti 
gostoprimstvo seljaka ili drugog vazala. 


Od kolijevke do groba 


Sretan događaj u dvorcu: rodilo se dijete. Možda su 
se tome vlastelin i njegova žena godinama nadali. 
Na što bi se sveli svi kaštelanovi napori kad ne bi 
imao kome ostaviti svoju zemlju? Muški baštinik 
bio bi jamstvo za produženje poslova. Ali što ako 
dobije samo kćer? Tad će je udati za obližnjega 
vlastelina koji će jednako tako služiti zemlji. O 
ženidbama se, dakle, odlučuje u vrlo ranom dobu, 
ne vodeći računa o osjećajima budućih supružnika. 
Naravno, ako vlastelinsko imanje zahvaća samo 
nekoliko sela, takvi događaji nemaju velikih poslje- 
dica. Ali, što li će biti ako je vlastelin akvitanski 
vojvoda ili kralj Engleske? 

Nad malenim će bićem, dakle, bdjeti majka, 
dadilja i sve sluge, jer svi znaju da je ono još vrlo 

U gospinoj sobi dadilja i sluškinja bdiju nad malenim, tek rođenim djetetom. 

nježno. Pa i do naših je dana život male djece ostao 
nesiguran. Mnoga su umirala u ranoj dobi. U 
feudalna vremena prosječan životni vijek bio je 
otprilike kao i današnji. U XIV. stoljeću, nakon 
gladi koja je bila pogibeljna za cijelu Evropu, 
između 1315. 1 1317. godine (dviju godina nepre- 
kidnih kiša što su sprečavale 1 sjetvu i žetvu!), a 
posebice poslije epidemije crne kuge (»velike 
kuge«) iz god. 1348, koja je od tri osobe pokosila 
najmanje jednu i koja je zbrisala cijela sela, zdravlje 
i životni vijek se smanjuju. Jedan autor iz tog doba 
piše da »svijet nikada nije uspio vratiti sebi neka- 
dašnju krepkost«. Čak su se i francuski kraljevi 
donekle izrodili: Karlo VI je poludio. Kad je s 
pedeset tri godine života umro, bio je kao starac. 





Žena je upravo rodila sina. Dat će mu ime... Enguerrand, Raymond ili 
Gaudri. Zivot mu je u opasnosti uslijed epidemija, svih mogućih dječjih 
bolesti, koje zaista znaju liječiti tek u našem XX. stoljeću. 


Gaudri je napunio sedamnaest godina. Prolazi vatreno krštenje iako još 
nije vitez. Ali to je već odrastao čovjek koji može odmjeriti snagu sa 
suparnikom u pojedinačnom okršaju. Zna da će jednoga dana sva težina 
vlastelinstva pasti na njegova leđa. 

Gaudri je do sedam godina ostao uz majku. Potom će ga uvježbavati za 
ulogu budućeg viteza. Redovnik mu daje osnove odgoja, no draže mu je 
vrijeme koje provodi vježbajući se boriti. Zeli biti dostojan nasljednik 
svoga oca. 

Usred lova. Gaudri je susreo mladu djevu. Srce mu je zadrhtalo, posra- 
mio se zbog svoje isprljane odjeće. Dvadeset dvije su mu godine, dob za 


ženidbu. Ako otac nije predvidio zajednicu sa susjednim vlastelinom, 
može se nadati da će se oženiti iz ljubavi. 

Gaudri je umro s četrdeset godina života. Njegovo iscrpljeno tijelo podle- 
glo je bolesti i ratnim ranama. Zena će ga dugo oplakivati, jer bio je dobar 
vitez i privržen muž. Da bi ovjekovječila uspomenu na njega, djeca će 
dati izraditi njegov kameni kip i položiti ga na njegov grob. 

Viteštvo: 
zakonik časti 


»Non militia sed malicia« (»Ne vojništvo, nego 
zlotvorstvo«). Tom igrom riječi na latinskome 
crkveni čovjek XI. stoljeća izražava svoje 
mišljenje o počecima vojnoga viteštva. Uspr- 
kos tomu, dva stoljeća kasnije, zbog utjecaja 
svećenika, biskupa, pa i žena, kojima je inače 
milija udvornost no rat, viteštvo postaje najči- 
stiji ideal srednjovjekovnog ratnika. Na tu je 
temu, u svim zemljama Evrope, roman o vite- 
štvu veličao vrline koje još uvijek nazivamo: 
viteškima. U naše doba, sineast Eric Rohmer 
snimio je film Perceval le Gallois, prema vite- 
škome romanu koji je u XII. stoljeću sastavio 
pisac Chrćtien de Troyes. 

Da bi postao vitez, muškarac mora ispuniti 
neke zahtjeve: poštovanje dane riječi, obranu 
slabih, velikodušnost prema svima, i napo- 
sljetku, mora se obvezati da će poštovati pravi 
pravcati zakonik časti. Taj zakonik zapravo i 
nije napisan, ali postoji u svakoj duši. 

Vitez mora poštovati kršćansku vjeru i crk- 
veni nauk, prisustvovati bogoslužju, postiti 
petkom, boriti se, možebit, protiv nevjernika 1 
svih onih koji krše mir. Vitezov život mora biti 
u skladu s njegovom vjerom: mač mu je potre- 
ban da brani jednako i slabe 1 potlačene, udo- 
vice 1 siročad te da kosi zlotvore. Viteštvo je 
moralna obveza: vitez ne ubija razoružanog 
neprijatelja 1 pomaže svome bližnjemu u nevo- 
lji. Vitezova krilatica glasi: »Srčanost i široko- 
grudnost« (hrabrost 1 velikodušnost). 

Biti plemenita roda ne znači biti i vitez. Da 
bi to postao, plemić, pa i sam kralj, mora biti 
»povitežen«. Ali u XIV. stoljeću neki moćni 
vlastelini stvaraju na desetke vitezova, tako da 
će se pojam viteštva pri kraju srednjeg vijeka 
sve manje cijeniti. 


Oko god. 1450. vitez je odjenuo oklop 
i kreće u boj. 

Vlastelinov sin, kojemu je oko osamnaest godina, već je »povitežen«. 
Provodi jednu cijelu noć moleći se u kapelici dvorca. Ujutro se pričeš- 
ćuje. Blagoslivljaju njegov mač: od toga trenutka upotrebljavat će ga 
samo za pravednu stvar. 

Vitezu je pri odijevanju oklopa potreban sluga. Prvo oblači »vestu«, neku 
vrstu debelo podstavljene tunike. Na nju oblači halju od željeznog ple- 
iva, Počevši s XIV. stoljećem na nju dodaju još i željezne pločice, a 
poslije cjelovit oklop. 


Da bi ukazao čast vlastelinima koji ga okružuju i privolio ih da mu ostanu 
vjerni, burgonjski vojvoda osniva viteški red »Zlatno runo«. Članovi se 
zaklinju na vjernost. Naziv »Zlatno runo« podsjeća na slavnu legendu o 
Jazonu, junaku iz grčke mitologije, koji je uz cijenu života išao u Tesaliju 

Na stubišnom odmorištu, njegov kum, stari vitez, zadaje mu »udarac«. 
Tim čvrstim udarcem ruke ili mača po ramenu mladić postaje vitez. 
Naoružan skače na konja ne oslanjajući se na stremenje kako bi poka- 


zao svoju spretnost! 

Vitez se pobunio protiv svoga vazala? Ili je možda počinio kakav zločin? 
Svrgnuli su ga i protjerali s njegove zemlje. Što da radi? Ništa, morat će 


lutati cestama, tražeći novu priliku. Ali, hoće li itko vjerovati čovjeku 
obilježenom nečasnim djelom? 


tražiti runo zlatnoga ovna. Otuda i runo koje se nalazi na viteškoj ogrlici. | 
u Engleskoj kralj osniva viteški red, »Red podvezice«, a poslije u Francu- 
skoj Luj XI. osniva »Red svetog Mihovila«. 


g g A 
GRreza zi NaSrE Neri ANIaT 


42 





Nema viteza bez konja 


Vitez se oprašta od prijatelja i svoje gospe dok u 
dvorištu dvorca konjušar pridržava konja. Uobiča- 
jen prizor. Razmislimo li malo, shvatit ćemo da on 
ime chevaler* (vitez), može zahvaliti životinji ko- 
ju će zajahati. A u Poitiersu i na Istoku juriši konja- 
ništva omogućili su kršćanima da na bojnim 
poljima odnesu pobjede. Konj je prvi vlastelinov 
saveznik. 

Bilo da je vranac — bojni konj — ili pak vrsni 
paradni konj, ta životinja iz srednjega vijeka znatno 
se razlikuje od one kakvu danas znamo. To je 
živahnija, brža i dovoljno čila životinja da satima 
može izdržati jahača, ponekad i tešku ormu, i 
udarce i ranjavanje. 

Vitez nastoji pronaći najbolje životinje, koje 
doprema iz Engleske i Španjolske. Nakon križar- 
skih pohoda najdraži su mu arapski pastusi. Od te 


pasmine uzgojit će vrsne, vatrene i brze ždrijepce. 
Jer kada se bori na konju, najvažnije je da konj 
bude brz, da može izvesti više juriša, da se hitro 
okreće te tako zavraća na protivnika i zadaje mu 
iznova udarce. Teški peršeronac ne bi mogao izve- 
sti takva djela. Do XIII. stoljeća vitez nastoji oču- 
vati takvu okretnost, pa sa sobom nosi jedino svoje 
oružje. Prtljag prevozi kolima. U XIV. stoljeću, 
vitez nosi oklop (težak osamnaest do dvadeset kilo- 
grama). Nije više tako spretan, pa mu je i konj u 
većoj opasnosti. Zaštićuje ga platnenom ili kožnom 
prekrivkom, dobro podstavljenom na osjetljivim 
dijelovima vrata i sapi. Pridodat će mu još i 
željeznu mrežu ili pločice, sputavajući posvema 
njegovo kretanje i izazivajući prava stradanja, kao u 
Azincourtu. 


* Franc. chevalier izvorno znači »konjanik«, a u svezi je s riječju cheval (konj). 


Vitez napušta dvorac i obitelj. Konjušar mu dovodi konja pridržavajući ga brižljivo desnicom. 








Konj je prijeko potreban kako bi se brzo mogle prijeći velike udaljenosti. Za putovanja upotrebljavaju kola ili kočije, ali je tek u XIII. stoljeću 


Ponekad se gospe, zbog svojih dugih i nespretnih halja, ne mogu smje- otkriven prednji prijenos koji omogućuje nesmetano okretanje kola u 
stiti na uska sedla. Obrtnici u XIV. stoljeću radi toga izrađuju posebna krivinama. Da bi izbjegle dugo putovanje na konju, gospe, pa čak i 
sedla, tzv. amazone. njihovi muževi, putuju u nosiljkama. 

Vlastelin odabire razne primjerke konja iz dobro poznatih pasmina u noge životinje. Vlastelin se pak ponosno drži na svome vrancu »dek- 
njegovoj zemlji. Svaki takav primjerak ima svoju određenu zadaću: sluge steru«. Tako se, naime, zove bojni konj kojega konjušar uvijek drži 
jašu »rage«, a stvari prevozi »marva«, teretni konji, vrlo izdržljive kratko- desnom rukom (dextre, plemenita ruka). Uz njega ide »paradni« konj. 
Počevši od XIV. stoljeća bojni konj je snažna životinja, kadra podnijeti Konj je životinja kojoj treba velika njega: hrane ga dva do tri puta dnevno, 
viteza na dugotrajnim galopima, kao i sudar s drugim jednako teškim timare uvečer i ujutro. Konjušnice održavaju besprijekorno čistima. Dvo- 


konjem. Zeleći zaštititi svoju jahaću životinju, vitez joj izrađuje oklop. rac mora imati goleme zalihe krme jer konji uvijek silno trpe za opsade. 

Oko god. 1470. slikar je ovako vidio dvoboj. Tu je minijaturu napravio u doba Filipa Dobroga, burgundijskog vojvode. 


Viteški dvoboji i turniri 
Vlastelin je obznanio svojim susjedima i vazalima 
da priređuje viteške dvoboje. Cijela je zemlja odjed- 
nom živnula od radosna uzbuđenja. Na njegov su 
se poziv odazvali natjecatelji sa svih strana. Vlaste- 
lin će ih što bolje smjestiti u svome dvorcu ili pod 
šatorima podignutim podno zidina. 

Viteška nadmetanja traju po nekoliko dana, a 
prekidaju ih gozbama, pjesmom, plesom i glaz- 
bom. Komedijaši se koriste prilikom da pokažu 
svoja umijeća. 

Svatko se nastoji diviti borcima i nazočnim 
gospama koje su odjenule najljepšu odjeću. 
Herold* zatim zahtijeva tišinu i predstavlja natjeca- 
telje hvaleći zasluge svakoga posebice. I napokon 
dva viteza započinju prvu borbu. Svoja koplja us- 
mjeruju tako da bi slomili koplje suparnika ili ga 


* »Glasnik« ili »meštar« viteških svečanosti. 

izbacili iz sedla. Onaj tko izdrži udarac dokazuje 
svoju spretnost i nadmoć. 

Po završetku dvoboja održat će se pravi turnir, 
»bitka na francuski način«, kako ga još nazivamo. 
Vitezovi napuštaju borilište i zauzimaju mjesta na 
ledini, jer borit će se njih desetorica do dvanaesto- 
rica. Dvije se strane razmaknu na domet strijele i 
zatim jure jedna protiv druge, sudare se,zaobidu, 1 
tako ponavljaju sve do pobjede. 

Neki vitezovi vrijeme provode idući s turnira na 
turnir, poput Guillaume le Marćchala, engleskog 
viteza koji, nakon što je pobjedio 203 viteza, mora 
potražiti pomoć u kovača. Nije, naime, mogao ski- 
nuti kacigu, izobličenu udarcima! Povijest govori' 
da su dva redovnika obračunavala njegove dobitke 
jer je uistinu odnosio mnoge nagrade. 





U srednjem vijeku ljudi vole silovite sportove. Oni su tjelesna vježba za 
neki mogući rat, kako je i bilo pri kraju XIV. i na početku XV. stoljeća, za 
franačko-engleskih sukoba. Takva borba (gore) bila je uobičajena već u 
antičko doba. 





Vitez veliki dio vremena provodi vježbajući. »Kvintana« je drvena lutka, 
učvršćena na vratilu, opremljena s jednim štitom i toljagom. Ako je vitez 
ne uspije srušiti, zadobit će snažan udarac. Sljedeći put će biti spretniji! 


Na velikom turniru sudjeluju dvije strane, na svakoj po nekoliko ljudi. 
Ponekad se sučeljavaju i pravi neprijatelji. Tad susret postaje istinska 
bitka usred razdraženoga mnoštva. Događa se da vitezovi na turniru i 
poginu. 





Suparnici bi prije borbe zapamtili grbove kako bi se mogli raspoznati. 





Gospe mogu odstraniti viteza koji im nije iskazao dostojno poštovanje. 
Vlastelin je obukao svoj oklop. Uzet će koplje s tri šiljka. Herold ga već 
najavljuje na borilištu. 


Vitez pobjednik dobiva oružje, oklop, a ponekad i veliku novčanu svotu 
od svog nesretnog protivnika. Glasoviti vitezovi stekli su bogatstva za- 
hvalivši samo pobjedama u viteškim dvobojima. To su protivnici kojih se 
treba bojati. 





U metežu bitke 


Na posjedu dvorca pojavio se neprijatelj. Vlastelin i 
njegovi ljudi neće se pritajiti iza zidina. Vitezovi 
hvataju oružje, skaču na vrance i jure izvan zidina, 
u susret neprijatelju. Viteška se oprema tijekom 
stoljeća znatno promijenila. U početku se sastoji od 
sulice, buzdovana, koplja, mača a ponekad 1 sje- 
kire. Za zaštitu su služili štitovi, okrugli ili dugulja- 
sti, te žičane košulje. Ako pogledate slavnu tapise- 
riju iz Bayeuxa (ili njezinu reprodukciju!), zapazit 
ćete da vitezovi u bitki nose žičane košulje koje im 
sežu sve do oblučja sedla. 

Kad se počne upotrebljavati topovski barut, oko 
1330, vitez mora pojačati zaštitu svoga tijela. Preko 
žičane košulje razmješta željezne pločice, tzv. 
limove. One će, malo pomalo, prekriti cijelo tijelo i 
postati oklop. Glavu viteza pokriva kaciga, kao u 


današnjih motociklista, a njezini obliji oblici bolje 


ublažuju udarce. Potkraj XIV. stoljeća, vitez je | 


zatvoren u željezni oklop, kakav vidimo na slici. 
Štit, dakle, više ne pomaže, pa postaje jednostavan 
mali štit koji služi za odbijanje neprijateljeva 
koplja. 

U bitki je najvažniji juriš: dva protivnika jurnu 
jedan na drugoga, nastojeći srušiti jedan drugoga. 
Nađe li se na zemlji, konjanik je izgubljen. Naime, 
zarobljen u svome oklopu, on je prepušten na 
milost protivniku koji ga može dokrajčiti jednim 
ubodom noža — bodeža. Bude li to moguće, neprija- 
telju je draže da ga ostavi na životu, da ga zarobi i 
traži veliku otkupninu. Na bojištu ne oklijeva pri- 
svojiti najveće trofeje: opremu pobijeđenoga, nje- 
govog konja, ili samo ormu ako je konj ranjen. 


Početak boja: vitezovi, oboružani kopljima i opremljeni malim štitovima, 
stoje na stremenju pokušavajući svladati neprijatelja. 









Prije borbe herold stane na granicu neprijateljske strane. Odjenuo je 
»plašt« — odjeću s odličjima svoga vlastelina. Tri puta zatrubi i glasno 
objavi poziv na dvoboj. Herold ne nosi oružje. Bit će nepristrani svjedok 
borbe. 


UM. 


Juriš vitezova: najslavniji i najopasniji trenutak bitke! Malo boraca odoli 
takvoj navali od nekoliko desetaka konja i vitezova u željeznim oklopima. 
Često baš juriš odlučuje o ishodu bitke. Na gordost imaju pravo samo oni 


Pristup dvorcu zatvoren je nekolikim kamenim zidovima i drvenim ogra- 
dama. To je najpouzdaniji način da se obrana dvorca prilagodi vrsti 
napada koju je primijenio neprijatelj. Tako se brane i sela. 





Dvorac ne može izdržati dugotrajnu opsadu. Vojnici pokušavaju izaći 


kroz tvrđavske propuste. Oslobađaju ulaz da bi omogućili pristup kolima 
s hranom. Dogodi se da i napadači stradaju od gladi. 

ljudi koji mogu uzdržavati konja. Počevši s XIV. stoljećem, u doba 
stogodišnjeg rata, i strijelci pješaci postaju opasni. Konjaništvu nanose 
strašne poraze, kao što je bilo u Cr€oyju ili Azincourtu. 





Ratni običaji zahtijevaju da se nakon bitke mrtvi pokopaju i da se pokupe 
ranjenici. Zato su potrebni heroldi, jer jedino oni mogu, zahvalivši grbo- 
vima, raspoznati tijela. Pobjednik će od zarobljenoga protivnika moći 
izvući veliku otkupninu. 

Križarski pohod: sveta dužnost 


Slijedeći primjer kralja Luja IX, kao i mnogih dru- 
gih, gospodar Joinvillea je god. 1248. krenuo u 
križarski rat. Napustio je svoj dvorac smjerno: pje- 
šice, bosonog, u lanenoj košulji. Zaustavit će se 
radi molitve u nekoliko svetih mjesta, u pratnji 
svojih devet vitezova, ali konji s opremom nastavit 
će putovanje ravno do Marseillea. Ne ostavlja ipak 
bez tuge svoj dvorac u Champagnei i dvoje djece. 
Nakon mjesec dana stići će do Marseillea, gdje ih 
čekaju brodovi koji će ih najprije odvesti do Cipra, 
a zatim u Svetu zemlju. Konji silaze u trup broda 
kroz vrata koja će zatim biti zatvorena i začepljena, 
tako da ne propuštaju morsku vodu. »Dignite 
jedra, u ime Boga!«, viče vlasnik broda. Započinje 
prava pustolovina. 

Prvim križarima koji su se kretali kopnom tre- 
balo je deset mjeseci da stignu u Tursku i ondje 
zapodjenu prve bitke protiv nevjernika. Mnogima 
je, otada, draži morski put s polazištima u Barce- 
loni, Marseilleu, Pisi ili Genovi. Predviđena su i 
stajališta u Bariju, na Malti. I takvo putovanje je 
opasno zbog muslimanskih pomorskih gusara s 
obala sjeverne Afrike, zbog podmuklosti bizant- 


skog cara, nepovjerenja već nastanjenih kršćana i 
gospodara pojedinih krajeva, prepredenosti grčkih 
ili latinskih trgovaca te islamskih vojnih jedinica. 
Umjesto da stignu na hodočašće u Jeruzalem vrlo 
će često pustolovinu završiti pogibijom ili, još gore, 
utamničenjem ili robovanjem kod nevjernika. Ipak 
će, počevši od kraja XI. stoljeća pa tijekom idućih 
dvjesto godina, križarski pohod biti sveta dužnost 
svakoga viteza, od najponiznijeg baruna do najmoć- 
nijeg kneza. Ponekad kraljevi i crkveni ljudi u kri- 
žarske pohode tjeraju odveć nemirne vlasteline te 
tako sprečavaju mnoge ratove na kršćanskome tlu. 

Stigavši u Svetu zemlju, franački knezovi morali 
su organizirati cijelu mrežu tvrđava koje bi im 
zajamčile pobjedu prilikom ponovnog osvajanja 
muslimana. Njihovi graditelji bili su prisiljeni pro- 
nalaziti nove načine gradnje. Da bi nadzirali prije- 
voje 1 doline, dvorce grade na stjenovitim odvoj- 
cima brda. Da bi branili pristup nekim lukama, i 
na morskoj obali grade tvrđave. Tako se radi nadzi- 
ranja cesta, na planinskim obroncima uređuju i 
špilje. Graditelji neće zaboraviti takva djela. Po 
povratku u Evropu, često će im služiti za primjer. 


Trbušasti brodovi prevoze mnoštvo naoružanih vitezova. 
Kraljevi Francuske i Engleske odlaze u obranu Svete zemlje. 

Da bi ispunio zavjet i ostao vjeran svojoj viteškoj prisezi, vlastelin će 
krenuti preko mora (mi bismo to nazvali križarskim pohodom). Njegova 
zena, koja očekuje dijete, ne može ga pratiti kao druge gospe. Vlastelin 
odlazi na godinu — dvije. 











ade, 


Da bi stigli u Svetu zemlju, križarima je draži brod od mnogo dužeg 
putovanja kopnom. Vlasnik broda pojačao je pramac i krmu (znatno 
zdignute iznad vode), kao utvrđene dvorce. Time je dobio »krmeni« i 
»pramčani« dvorac, 


a povratku iz križarskih vojni, kralj Rikard Lavljeg Srca doživio je 
brodolom. Pao je u ruke neprijatelja. Njegova majka Eleanora Akvitan- 
ska, prikuplja otkupninu zatraženu za kraljevo oslobođenje. Svi kraljevi i 
u Francuskoj i u Engleskoj daju svoj doprinos. 




















< o. rage 
U Svetoj zemlji križari su od muslimana branili zemlju koju su zaposjeli. 
Izgradili su mnogobrojne utvrđene dvorce, poput tvrđave Saone. Da bi je 
bolje zaštitili, iskopali su jarak dubok 28 i širok 20 metara. 


Pošto ostane sama u dvorcu, na gospu prelaze sve odgovornosti vezane 
za posjed. Sastavlja odredbe koje herold izvikuje po cijelome posjedu. 
Ako izbije rat, zapovjednik vojne posade bit će joj poslušan kao i vlaste- 
linu (gospodaru). 

Odakle grbovi? 


Ratnici se na bojištu moraju moći raspoznati kako 
bi znali gdje će udariti, jer vojske zapravo nemaju 
vojničkih odora. Odjekuju lozinke. Ljudstvo svake 
skupine ima na opremi prepoznatljive vlastite 
oznake. Postepeno će takvi »povici« i »znakovi« 
simbolizirati viteške rodove koji ih upotrebljavaju, 
pa će tako nastajati »gesla« i »grbovi«. Štit je bio 
izrađen od kovinskih dijelova i drva presvučenog 
kožom. Ta koža, različitih boja ili »emajla«, te, 
različito porazmještene kovine: pruge, križevi 1 
rogovi, bili su začetak grbova. Tako je grb austrij- 
skog vojvode bio grimizan (ili skrletan) sa srebr- 
nom vrpcom — poput današnjih znakova za zabra- 
njeni smjer. Počevši s XII. stoljećem, takvih je 
uzoraka sve više, pa su najčešći likovi križevi, lji- 
ljani, orao ili lav. Trebalo je voditi knjige u koje su 
upisivani svi poznati grbovi: to su grboslovne ili 


heraldičke knjige. Ali, u boju je prijeko potrebno 
brzo raspoznati osobni znak svakoga viteza: prijate- 
lja ili neprijatelja? Vlastelina zato prati stručnjak, 
herold. Po njemu se umijeće raspoznavanja grbova 
zove heraldika ili grboslovlje. 

Herold se može prepoznati po tome što ne nosi 
oružje, ni koplje ni mač, i što je ogrnut tabarom 
(svečanim ogrtačem) izvezenim bojama svoga vla- 
stelina. On je nepovrediva, gotovo sveta osoba. On 
jedini može ući u neprijateljski logor da bi donio 
poruku ili poziv na borbu. Prije odlaska u borbu 
vitezovi mu povjeravaju svoja bogatstva ili opo- 
ruke. Za vrijeme bitke heroldi će se povući ustranu 
i odatle promatrati kako se razvijaju događaji. Kas- 
nije će brojiti mrtve, koje jedino oni mogu raspo- 
znati po grbovima. 


Od XIV. stoljeća grbovi pojedinih vlastelina tako su zamršeni i toliko različiti 


da ih stručnjaci — heroldi — 

preslikavaju u nik knjige. 

Mnogobrojne porodice vole podsjećati na slavno podrijetlo svojih 


nemaju vojničkih odora, pa da bi mogli razlikovati prijatelja od neprijate- grbova. Priča kaže da je uvečer nakon osvajanja Ptolemaisa, austrijski 
ja, na štitovima crtaju svoje znakove za raspoznavanje. Kasnije će vojvoda bio sav u krvi, osim oko struka. Boje austrijske zastave još 
grbovi zadržati taj oblik štita. čuvaju uspomenu na to. 

Pri opisivanju grbova heroldi se služe preciznim jezikom. Grb od obojene crveni za skrletnu, crni za pješčanu...). Grb se može opisati u 9 polja ili 
kože pridržavaju kovinske pruge (1, 2, 3, 4) ili krzna, kao hermelin (5) i »kantona« (7). Likovi se nazivaju slikama ili lozinkama grba, a najčešći 
sivo krzno s krznom njemu oprečne boje (6). Odatle i nazivi boja: su: križ (8), ljiljan (9), lav (10), orao (11) i leopard (12). 
»Kovine« (žuta za zlato, bijela za srebro), ili »emajli« (plavi za modru, 

Da se bolje razlikuju, borci oponašaju svoje grbove i na odjeći. Tako 
Gospodar dvorca posvuda postavlja svoje grbove: na zidove, na glave Skoti izrađuju plašteve (tartane) od kockaste tkanine raznobojnih ukršte- 
stupova, iznad vrata. Kad dvorac zauzme drugi vlastelin, žurno briše nih crta, svojstvenih za pojedina plemena. I škotski kilt (suknjica za 
oznake bivšega vlasnika i postavlja svoje. muškarce) potječe od kratke odjeće iz XIV. stoljeća. 

Oko 1460, utvrđeni grad brani se od opsjedatelja. Strijelci upotrebljavaju dugačke lukove. 


Dvorac pod opsadom 


Bitka bjesni: vruće je i ljudi se pokušavaju rashla- 
diti u toku opsade. S jedne i druge strane borci 
svim žarom i domišljatošću potiskuju suparnika. 
Branitelji se osjećaju zaštićeni zidinama: s visokog 
mjesta mogu osvajače gađati kamenjem ili smolom, 
rastopljenim olovom, vrelim uljem, otpacima... 
svim što im dođe pod ruku. Zato gornji dio zida 
ima zupčasto krunište i tornjeve s bacalištima 
kamenja. Gole zidove teže je braniti: treba npr. 
imati svežnjeve zapaljene kudjelje da bi se spriječio 
ulaz neprijateljima. 

Napadači podno zidina ne bi postigli ništa da su 
se odmah upustili u opsjedanje. Oni su radije brani- 
telje oslabili žeđu, glađu, iscrpljenošću. 

U pogodnom će trenutku prijeći u napad: pješaci 
se postavljaju uzduž zidova, a pokrivaju ih strijelci 
koji sprečavaju branitelje dvorca da odgurnu lje- 
stve. Upotrebljavaju samostrijel, koji je precizniji 1 
opasniji od laka — čak toliko da je u XII. stoljeću 
Crkva zabranila njegovu upotrebu. Ipak, to je 
osjetljivo i skupo oružje. 

Ako su pak uobičajena napadačka sredstva neko- 
risna, opsjedatelji moraju izgraditi drveni toranj 
kojim će nadvisiti zidove utvrde. Zaštitit će ga vlaž- 
nim kožama, jer ga neprijatelj želi zapaliti. Kada su 
zidine osvojene, sve još nije izgubljeno: dvorac ima 
još mnogo stupica! 





Na vrhu tornja, zaštićena krovištem, njih šestorica do osmorica nastoje 
odbiti opsjedatelje. Na njih bacaju sve što imaju: vrelo ulje, rastaljeno 
ovo, smolu, kamenje, pa bude li trebalo, i otpatke i komade pokućstva. 


o 








Lik može odapeti 200m daleko strijelu dugačku 90 cm. Samostrijel je 
još precizniji: odapinje »četverostranu strijelu« sa četverobridim šiljkom. 
U XIV. stoljeću prvo vatreno oružje nije tako snažno, no zrno koje 
izbacuje probija oklope. 


Branitelji unose živež u tvrđavu pod opsadom, izgrađenu uz morsku 
obalu. Brod može prići tik do podnožja dvorca a opsjedatelji ih ne mogu 
omesti. Pod takvim okolnostima opsada može potrajati nekoliko tjedana 
ili čak mjeseci. 








1 \ SJEK & AŠ 
9 * p Be Wf # kJ 
A a. d > 4 
/ Ma «e \ JER K PEZ 





Za 


JK KUAINEZa | 

na 
I 
m7 


g 
: > 
Li 


PILE 








Opsjedatelji pokušavaju izvesti napad. Zaklonivši se, neki od njih poku- 
šavaju potkopati temelj građevine, kako bi načinili prolaz. Ljudi iz dvorca 
se ipak još brane iza svojih »grudobrana«, tih dugačkih hodnika koji štite 
vrh zidina. 


Zapravo, vrlo malo dvoraca osvojeno je silom. Jedino ako se u dvorac 
uvuče izdajica, vojna posada je izgubljena. Vojnici koji su tajno ušli 
otvorit će vrata, spustiti pokretni most. Iznenađenim braniteljima preostat 
će jedino da se predaju. 


«ziza. 


Kraj utvrđenih dvoraca 


Dvorac neće još dugo izdržati. 

Čini se da će opsada vječno trajati. Napadač se na 
silu utaborio i ništa ga neće moći otjerati. Vojna 
posada je, zanemarivši prepreke oko dvorca, dopu- 
stila da okolinu prekrije raslinje, olakšavši tako 
pristup neprijatelju. Tornjevi, nekoć goli i čvrsti, 
već imaju velike otvore: vlastelin voli da mu sunce 
ulazi u odaje, ali takva se ugoda plaća, uz cijenu 
izdržljivosti tvrđave. Osim toga, podno zidina poja- 
vile su se prve topničke naprave. U početku, u 
XIV. stoljeću, ta ognjena ždrijela pravila su više 
buke nego zla: kamene kugle koje su izbacivala 
jedva da bi okrhnule zidove. Ali u XV. stoljeću 
topništvo je snažnije, paljba preciznija. Topnici 

Da bi slomili otpor utvrđenog dvorca, napadači upotrebljavaju prva »ognjena ždrijela«. 


umiju ispaliti topovsku kuglu točno u srce dvorca i 
tako izazvati požar. 

Znači li to da su utvrđeni dvorci osuđeni na 
propast? Još dugo će služiti kao skloništa, čak i u 
moderno doba. Neki će postati poprište žestokih 
borbi u oba svjetska rata. Potkraj XV. stoljeća utvr- 
đeni će dvorac znatno gubiti na svojoj važnosti. 
Vladar će vladati cijelom zemljom, a vojska, redar- 
stvo, ljudi zakona posvuda će održavati red. Gradovi 
se šire, sela nastanjuju. Utvrđeni dvorci napušteni 
su ili postaju zatvorima i skladištima, jer vlastelin 
radije gradi novo boravište, primjereno zahtjevima 
njegova doba. Gotovo sve »dvorce Loire« izgradili 
su kraljevi zastupnici, posebice novčari. 

Moćni vlastelin slomio je pobunjenog vazala ili nezgodnog susjeda. U 
mirovnom je ugovoru tražio da se tvrđava sruši. Pod nadzorom pravnog 
zastupnika srušeni su krovište i obrambene zidine dvorca. 

Utvrđeni dvorac jamčio je dugogodišnji mir. Sada je ukliješten u gomilu 

kuća zbijenih uz njegove zidine. Odsada će branitelji biti nemoćni. Dvo- 

rac će za vlastelina biti tek obitavalište. 

Topništvo prijeti visokim zidovima tvrđave, krhkim metama za kugle. 
Tako će se vojni graditelji odlučiti da grade niske građevine. Dvorac 
Salses, smješten između Languedoca i Katalonije, izgrađen je 1497. 
Prvu opsadu doživio je 1503. Tvrđava, utonula u humak usred ravnice, 








Pomalo će vatreno oružje postajati sve moćnije. lako u XV. stoljeću još 
ne može srušiti vanjske zidine dvorca ili tornjeve, topovska zrna može 


ispaliti na drvene prepreke. Probijajući vrata, napadač otvara put za 
jurišanje. 






































Potkraj XV. stoljeća francuski vlastelin vraća se s vojnog pohoda u Italiji. 
Tamo je otkrio prekrasnu arhitekturu dokolice. Napušta svoju staru tvr- 


đavu i gradi novo, veselije, osunčanije krilo, koje će mu biti zasebničko 
boravište. 


donosi za to doba naprednu novinu. U XVII. stoljeću, graditelj Vauban 


sustavno će primjenjivati tu tehniku, kojom se i danas nadahnjuju 
moderne utvrde. 

















EVROPA 
UTVRĐENIH DVORACA 


Dvorci koje treba otkriti... 
1 posjetiti u Belgiji, Francuskoj, 
Njemačkoj, na Britanskim otocima, u Španjolskoj, 
Švicarskoj, Italiji, Nizozemskoj, Fugoslaviji... 

Da bismo se bolje snašli... 


Rajnska cesta 


Velike rijeke važni su putovi za prodor 
trgovine, ali i za tuđinske osvajače, dakle, 
dva razloga da se na njima izgrade utvrđe- 
ni dvorci. 

Nad dolinom Rajne, od Švicarske do 
Belgije, uzdiže se niz tvrđava. 

Dva dvorca u Kaubu, svjedočanstvo 
su dviju različitih epoha. Gore, dvorac 
Gutenfels kojim dominira toranj Bergfried 
(gorski, brdski mir). U francuskom je od 
te riječi nastalo »beffroi« (zvonik), a to je 
toranj samac, bez bedema ili humka. Ta- 
kav toranj nadvisuje okolinu i omogućuje 
da se nadziru rijeke ili jezera: zato ga u 
germanskim zemljama zovu Wasserturm 
(vodeni toranj). Od XIV. stoljeća nadalje 
takav tip obrane više nije dovoljan. Zato 
bavarski kralj Ludvig III napušta gornji 
dvorac i na poluotoku gradi novu tvrđa- 
vu, dvorac Pfalzgrafenstein. Izgrađen je 
prema nacrtu koji se može mjeriti s brod- 
skim nacrtima, a gleda na rijeku. 


| Z je = ZZ = sme o ne A = 


Gore na brdu Gutenfels, dolje na Rajni Pfalzgrafenstein (Njemačka 

VOTaca 


Eltz (Njemačka) 


Eltz: plemenitaški život 


Mnogi njemački dvorci razlikuju se i po 
svojoj vanjštini i svojoj unutrašnjosti. 

Za strance su to prave tvrđave, branje- 
ne s vrha zidova, glavnog tornja i puškar- 
nica. Ali njegova se unutrašnjost doima 
stanovništva kao mali grad. Zidovi su ure- 
šeni oblogom od drvenih ploča, a mnogo- 
brojni prozori osvjetljavaju unutrašnjost 
prostorija. Trijemovi su nadvijeni nad 
dvorištem. 

U Eltzu četiri potpuno različita trije- 
ma gledaju na dvorište, što je uspomena 
na doba kad je svaki dio dvorca pripadao 
drugome članu obitelji koji je želio živjeti 
potpuno samostalno. Rješenje je ponekad 
živopisno. 

Taj je dvorac više obitavalište nego 
tvrđava. 

Sadrži sve blagodati modernoga doba 
(XIV. stoljeća): rušnice, sanitarije, grija- 
nje..., a prekrasne freske rese zidove svih 
stambenih prostorija. 





Muiderslot: 


U Nizozemskoj zemlja daje malo kamena 
valjanoga za gradnju, pa je do XIII. sto- 
ljeća malo dvoraca, ali od toga doba vla- 
stelini će ih početi graditi od opeke. 


Gand: tisuću godina gradnje 


Flandrijski grofovi pokazuju svoju moć 
počevši s XI. stoljećem. Naći će se u pr- 
vome križarskom pohodu, pa će flaman- 
ski vitezovi prvi osvojiti Jeruzalem. 
Vrativši se s križarskog pohoda, flan- 
drijski grof Filip Alzaški uviđa da su gra- 
đani iskoristili njegovo izbivanje i prisvo- 


Gravensteen 


Dvorac iz  Muidena,  Muiderslot, 
izravno se nadahnjuje francuskim ili en- 
gleskim tlocrtima: četverokutno dvorište 
s okruglim tornjem na svakome uglu. Na 
vrhu zida nema grudobrana jer je rijeka 
koja ga okružuje dovoljna zaštita da bi se 
spriječio pristup opsjedateljima. Ali, zato 
treba brižljivo braniti ulazna vrata: po- 
kretni most, grudobrane, puškarnice. 

Pošto se razvilo topništvo, branitelji 
zapažaju da je primjena opeke djelotvor- 
na. Naime, takva građa bolje od kamena 
podnosi udarac topovskih zrna i omogu- 
ćuje bolju koheziju zidina. 


Muiderslot (Nizozemska) 


jili sebi neke slobode. Da bi ih bolje nad- 
zirao, osposobljava staru tvrđavu još iz 
doba vikinških najezda. Ojačava glavni 
toranj i podiže cijeli bedem (1180). 

Dvorac, nazvan Gravensteen, u XIV. 
stoljeću konačno postaje obitavalište gro- 
fova. Kao prava palača, gubi svoje vojnič- 
ko obličje, ali su se na njemu nanizala sva 
građevinarska razdoblja. 


(Belgija 








59 











Karlstein: golema 
kutija dragocjenosti 


Praški nadbiskup polaže 10. lipnja 1348. 
kamen temeljac za ovu građevinu što ju je 
naručio češki kralj Karlo IV. 

Za kralja Karla dvorac nije prava voj- 
na tvrđava, već obitavalište koje treba da 
simbolizira njegovu moć i vlast. Glavni 
toranj je veličanstven: visok 37 metara! 
Glavna mu je namjena da zaštiti krunske 
dragocjenosti i relikvije. Takva je građe- 
vina kralju pala na pamet u Francuskoj, 
gdje je proveo mladost, ali ona je za njega 
imala samo simbolično značenje. I zai- 
sta, Karlstein nikada nije bio napadnut, 
osim u XV. stoljeću za vrijeme husitskog 
rata, rata vjerske prirode. Što se tiče kra- 
lja Karla, on je zacijelo nesvakidašnja lič- 
nost. Kao gospodar svoje zemlje, tjedne i 
tjedne provodi sam, u kapelici svoga 
dvorca, živeći životom redovnika. S iz- 
vanjskim svijetom opći jedino kroz pro- 
zorčić, kroz koji mu dodaju hranu i naj- 
važnije spise. 

Karlo IV ženio se četiri puta, kako bi 
imao nasljednika. Jedna od njegovih žena 
strepi od ljepotica s dvora: pripremila je 
ljubavni napitak i dala ga mužu, ali teku- 
ćina je zamalo otrovala kralja! 

Njegova posljednja žena prava je sila 
prirode: kralja je zabavljalo da joj naređu- 
je sjeći drva i pred dvorjanima cijepati 
pergamente. 


Penafiel 
Penafiel: brod na brdu 


Ova španjolska tvrđava nadvisuje dolinu 
Douro, istočno od Valladolida. »Penafiel« 
znači »vjerna stijena«. Prvi dvorac izgra- 
đen je tu u XI. stoljeću, nakon što je 
Sancho Garcia taj kraj osvojio od Arapa. 

Ali, u XV. stoljeću, vojni red Calatra- 
va odlučuje cijelo brdo pretvoriti u utvrdu 
te na njemu sazidati potpuno neosvojivo 
zdanje. Graditelji usvajaju vrlo pravilan 


Karlstein (Čehoslovačka) 


Chillon: na pragu Alpa 
Malo je prolaza za prelazak preko Alpa, 


pa su trgovci prisiljeni slijediti određene 
putove. To kaštelanu ide u prilog pa za 


r 


(Španjolska) 


tlocrt, tzv. gran buque ili »veliku lađu«. U 
središtu toga kamenoga »broda«, uzdiže 
se golemi glavni toranj, visok 34 metra, s 
tornjićima. Tvrđava nema izravan ulaz, 
već tri ulaza postavljena u cikcaku. 

Tvrđava Penafiel simbol je rekonkvi- 
ste* s obzirom da se suprostavlja već znatno 
oslabljenoj arapskoj prevlasti. 


*Španj. reconquista = period (8. do 15. st.) kada 
su Španjolci i Portugalci ponovo osvajali pirenej- 
ske zemlje koje su bile pod arapskom vlašću. 

njih ubire pristojbe. 

Prvotno je dvorac Chillon podignut za- 
to da bi nadzirao promet na jezeru Leman. 
U XI. stoljeću sionski biskup gradi glavni 
toranj i prvo zide. U idućem stoljeću sa- 


Chillon (Švicarska) 


vojski grofovi postaju vlasnici tog kraja te 
odlučuju posvema iskoristiti prednosti 
stjenovitog otoka Chillona. 

Njihov graditelj je zamislio zbijenu 
cjelinu, savršeno utvrđenu s pročelja koje 
gleda na obalu. Na strani do jezera utvrde 
nisu potrebne jer napadači s te strane ne- 
maju pristupa. Prilikom opsade, slatke 
vode neće nedostajati! Ali zato treba iz- 
graditi golema skladišta za hranu. 

Dvorac je takav sve do 1536, kada su 
ga zauzeli Bernovci, čiji će glavni sudac 
odlučiti da dvorac pretvori u svoje obita- 
valište. Tada će njegovu unutrašnjost pre- 
urediti da bude što udobnija. 

Još se i danas vide freske i poneka 
zidna prekrivka što su ukrašavale unu- 
trašnjost. Poput mnogih još uščuvanih 
utvrđenih dvoraca, i Chillon je obnavljan, 
ali njegova vanjština ostala je nenarušena. 

Pierrefonds (Francuska) 


Coucy: 28 tona eksploziva 
za glavni toranj! 


Okrugli glavni toranj, visok 54 i širok 31 
metar, brani ulaz tog divovskog dvorca. 
Štite ga i tri zida. Vanjski je opkoljavao 
cio mali grad Coucy. 

Svejedno, do današnjih je dana od nje- 
ga tako malo ostalo. Prvo rušenje naređe- 
no je 1652: upotrijebljeni eksploziv tek 
što je okrnjio zidove! Četrdeset godina 
kasnije potres proširuje pukotine. Nekoli- 
ko radova na obnovi izvedeno je potkraj 
XIX. stoljeća. Ali, godine 1917. njemač- 
ka vojska minira glavni toranj. Za to je 
bilo potrebno 28.000 kilograma eksplo- 
ziva! 

Taj div je svjedočio o moći mjesne 
porodice, gospodara Coucyja, koji su u 
srednjem vijeku proživljavali svakojake 


Coucy (Francuska) 


pustolovine. Jedan od njih, Enguerrand 
VII, ratovao je u Italiji, Škotskoj, Africi, 
bio je takmac za austrijsku krunu, ali od- 
bio je naslov glavnog vojnog zapovjednika 
Francuske. Porodica Coucy uopće nije 
pripadala visokom plemstvu. 

»Kralj nisam, 

ni knez, ni vojvoda, ni grof; 

gospodar Coucyja ja sam!« 


To je bilo njihovo geslo. 


Pierrefonds: tvrđava 
u krinolinama 


Ovaj dvorac, počevši s godinom 1390, 
gradi vojvoda Valois. Trebao je poslužiti 
kao polazište za oslobođenje sjeverne 
Francuske od Engleza. Poprište borbi 
ipak se udaljuje od toga kraja. Građevinu 
nasljeđuju francuski kraljevi i ona je, sve 
do god. 1588, neiskorištena. 

Potom (u jeku vjerskih ratova) Pierre- 
fonds zauzima vođa razbojnika koji, kori- 
steći se nemirima u zemlji, pustoši okol- 
nim selima. Dvorac je osvojen tek nakon 
tri uzastopne opsade predvođene jakim 


Dok po 


Coca (Španjolska) 

topništvom. Ponovo ga god. 1616. zauzi- 
maju protivnici Luja XIII. Da bi njih 
istjerali, trebat će 18.000 ljudi i šesto- 
dnevna opsada! 

Kako bi spriječio da se takvi događaji 
ne ponove, Richelieu odluči da se dvorac 
sruši. Dvjesta godina će dvorac Pierre- 
fonds postojati samo kao ruševina. 

Godine 1857. NapoleonIlI traži da 
graditelj Viollet-le-Duc obnovi dvorac i 
da od njega načini carsko obitavalište. 
Dvorac iznova oživljuje, ali ga je ukus 
XIX. stoljeća znatno izmijenio. Takav je 
ostao i do danas. 


S 


Coca: biskupska palača 


Do XII. stoljeća gradnju dvoraca u Špa- 
njolskoj je onemogućavala prisutnost 
arapskih osvajača. U francuskom jeziku 
stvorena je uzrečica: graditi »dvorce u 
Španjolskoj« (graditi kule u oblaku), što 
znači »sprovoditi utopijske zamisli«. Ali, 
potkraj srednjega vijeka zemljom su nikla 
mnoga zdanja. 

Dvorac Cocu izgradio je seviljski nad- 
biskup, saveznik Izabele Kastiljske. Za 
gradnju dvorca treba zahvaliti musliman- 
skim građevinarima, mudeharima iliti 
španjolskim Maurima koji su, vrativši se 
katoličanstvu, ostali u kršćanskim kraje- 
vima. Većina zidova izrađena je od opeke, 
čije okomite brazde tvore zanimljivo dje- 
lo. Predvidjevši već i sudjelovanje topni- 
štva, graditelj je ugradio mnogobrojne 
puškarnice i topničke otvore. 

Ta palača-tvrđava ima samo jedan 
ulaz, branjen s glavnoga tornja. Dvorac je 
bio najznačajniji strateški čvor cijele Ka- 
stilje. 














Alleuze: sklonište za 
vlasteline razbojnike 


Alleuze je danas osamljena ruševina u 
Kantalskom gorju. Taj stari dvorac kler- 
monskih biskupa pao je u XIV. stoljeću u 
ruke francusko-engleske razbojničke če- 
te. Vođa, Bernard de Garlans, provodio je 
dane pljačkajući putnike i seljake toga 
kraja. A nikoga nije bilo tko bi ga iz tog 
skloništa istjerao. 

Napokon su kralj i biskup razgovarali 
s vođom razbojnika o otkupu dvorca, što 
je bio jedini način da ih otuda istjeraju. 
De Garlans je s tom zamjenom odugovla- 
čio nekoliko mjeseci. Napokon su razboj- 
nici morali napustiti dvorac. 

S rušenjem dvorca se kasnilo, tako da 
su se za to pobrinuli stanovnici susjedno- 
ga grada Saint-Floura. Kamen po kamen, 
do temelja su raznijeli glavninu utvrde, 
ostavivši jedino neupotrebljive ruševine. 

Bonaguil: 
nepotrebna tvrđava 


Ta prekrasna tvrđava nastala je zahvalju- 
jući jednome povrijeđenom samoljublju. 
Godine 1482. Bćrengera de Roquefeuila, 
gospodara Bonaguila, optužio je vrhovni 
sud u Toulousi. Jedan od Bćrangerovih 
zakupnika žalio se, naime, da su mu odu- 
zete neke povlastice, pa je sud za to optu- 
žio Bćrangera. Povrijeđena ponosa, on se 
povlači na svoje imanje, u dvorac koji je 
naslijedio od oca, te sve svoje bogastvo i 
žar ulaže u gradnju utvrđenoga dvorca 
kakav još nikada nije viđen. Podvostruču- 


je prvi zid, kopa široki jarak, postavlja 
pokretni most, branjen puškarnicama. 

Bćranger zatim gradi novi, niski zid, 
predviđen za nisku topovsku paljbu. Bo- 
naguil zapravo ne brani ništa do samo- 
ljublja svoga graditelja. 

Bćranger će do kraja života ulagati sve 
svoje napore u gradnju te »savršene« tvr- 
dave. U času njegove smrti, 300 kilometa- 
ra dalje, u dolini Loire, graditelji grade 
Chambord i Chenonceaux. 


Bonaguil (Francuska) 


UMI 

£ 

Tlocrt dvorca Gaillard 

Dvorac Gaillard i 
njegove slabe strane 


Samo jedna godina, od 1196. do 1197, 
bila je potrebna za podizanje te neobične 
tvrđave. Kralj Rikard Lavljeg Srca, koji 
je odlučivao o gradnji, posebno se ponosio 
tim dvorcem. 

Godine 1203. Filip August započinje 
opsadu. Tvrđava je, naizgled, neosvojiva. 
Ona, naime, brani engleske posjede u 
Normandiji. 

Francuski kralj najprije osvaja okolicu 
i prisiljava stanovnike (više od tisuću njih) 
da se sklone u dvorac. Vrlo brzo nastupa 
glad, pa ih branitelji istjeraju. 

Filip August tada zatrpava jarke, pot- 
kopava i ruši tornjeve. Padne i prva utvr- 
da. Opkoljeni se povlače prema središ- 
njem dijelu. Jedne noći Francuzi nenada- 
no prodiru u srce dvorca, prošavši 
kroz... zahode! Spuštaju pokretni most: 
nastane panika. Vojna posada se preda 
prije nego što se uopće i pokušala skloniti 
u glavni toranj. 

»Kršni« dvorac izgrađen je prema izra- 
zito normanskom tlocrtu: humak okružen 
jarcima, na kraju stjenovitoga brdskog 
odvojka što nadvisuje Seinu. Prva utvrda 
brani vrata, a dva zida štite glavni toranj. 

Henrik IV i Richelieu dovršit će ruše- 
nje u XVII. stoljeću. 

Castel del Monte (Italija) 


Castel del Monte: dvorac 
gospodara svijeta 


Dvorac je građen prema savršenom osme- 
rokutu. Svaki ugao pojačan je s osmero- 
kutnim tornjem, a svi su unutrašnji dije- 
lovi u obliku trapeza. 

To nije vojna tvrđava, već lovački pa- 
viljon. Gradnja je započeta 1240. godine. 
Car Fridrik II Hohenstaufen, kojega su 
pjesnici i dvorani nazvali »gospodarem 
svijeta«, želio je u jednoj građevini objedi- 
niti sve graditeljske spoznaje, kako antič- 
kog tako i modernog svijeta. Takav tip 
apstraktnoga dvorca trebao je izraziti ca- 
reve filozofske ideje. 

A car je okupio veličanstven dvor, od 
pjesnika i umjetnika sa Zapada i Istoka. 
Želio je stvoriti cjeloviti pregled svih 
spoznaja svog doba. Castel del Monte nije 
nikada imao vojnu namjenu, ali je u XIV. 
stoljeću služio kao zatvor. 


Sirmione: zaraćene obitelji 


Ova utvrda sagrađena je na obalama jeze- 
ra Gard. Zadatak joj je da štiti trgovačke 
djelatnosti na jezeru, ali i da naplaćuje 
pristojbe i nadzire promet. 

Sirmione je djelo talijanske porodice 
Scaligeri, koja je u XIV. stoljeću vladala 
cijelim veronskim krajem. Tijekom cije- 
loga srednjeg vijeka, sjeverna Italija podi- 
jeljena je na dvije strane: jedna odbija 
carsku vlast, a druga brani interese ger- 
manskoga cara. Kako su se vlasnici dvo- 
raca mijenjali, poznajemo po arhitekturi 
građevina svojstvenoj svakome od njih. 
Ako zupci kruništa imaju urezane vrhove, 
vlastelin je sklon carevim interesima. 

U središtu dvorca uzdiže se visok to- 
ranj, baš kakav viđamo u većini gradova 
na tom poluotoku. U nekim gradićima 
ima ih na desetke, jer talijansko plemstvo 
živi u gradovima, a zasebnički ratovi vode 








Rochester: dvorac pečen 
na svinjskoj masti 


Najveći dio građevine potječe iz XII. sto- 
ljeća. Glavni je toranj završen 1139. Gra- 
ditelji su već tada predvidjeli nekoliko 
obrambenih linija, od vanjskih zidova 
dvorca do središnjega glavnog tornja. 
Tornjevi imaju četverokutan tlocrt, a 
glavni toranj je pregrađen u dva samostal- 
na dijela, kao što su nepropusne brodske 
pregrade. 

Ali, zidovi dvorca građeni su od malog 
tesanika. Kada je god. 1215. dvorac na- 
padnut, opsjedatelji su potkopali jedan 
ugaoni toranj. Poduprli su ga velikim dr- 
venim gredama i u unutrašnjost ugurali 


Rochester (Velika Britanija) 


debela svinjska trupla, koja su potpalili. 
Goruća mast stvara veliku toplinu pa je 
zid popucao, a ugaoni toranj se srušio. 
Napadači su trebali još samo prodrijeti u 
unutrašnjost glavnog tornja i prisiliti bra- 
nitelje na predaju. Uništeni toranj je kas- 
nije zamijenjen okruglim tornjem, kojega 
je mnogo teže srušiti. 





Sirmione (Italija) 


se unutar gradskih bedema. Obitelji sa- 
veznici grade tornjeve tek po nekoliko 
metara udaljene jedne od drugih i povezu- 
ju ih mostovima ili podzemnim hodnici- 
ma. Ulice i gradske tržnice ponekad su 
poprišta krvavih sukoba. 

U takvoj sredini odigrala se i slavna 
pripovijest o Romeu i Juliji. 





A ZA : 
Dover (Velika Britanija) 


Dover: remek-djelo 
Plantageneta 


Godine 1154. anžuvinski grof Henrik 
Plantagen€t postaje kralj Engleske. Za- 
hvaljujući ženidbi s Eleanorom, posjeduje 
već i kraj oko Loire i pokrajinu Akvitani- 
ju. Novo je kraljevstvo, dakle, prepolov- 
ljeno morem. 

Da bi zaštitio morski put koji Anjou 
povezuje s Engleskom, Henrik odluči da 
u Doveru izgradi moćni dvorac. Ondje 
već postoje ruševine staroga rimskog svje- 
tionika. Osim toga, mjesto je utvrđeno još 
prije iskrcavanja Vilima Osvajača. 

Dvorac Dover ima tri obrambene lini- 
je: prvi zid (srušen u XVIII. stoljeću da bi 
se postavili topovi), drugi, još dobro uoč- 
ljiv zid i, u središtu, glavni toranj s četiri 
četverokutna tornja. To je u XII. stoljeću 
najveći sagrađeni glavni toranj. Unutar 
njegovih, 5 do 6 metara debelih zidina 
graditelj je smjestio male prostorije. Te- 
melj glavnog tornja pojačan je kosinom 
tako da se streljiva lakše odbijaju na napa- 
dače. 

Dover za Englesku predstavlja neku 
vrstu ustave. Godine 1216. odolijeva fran- 
cuskome napadu, spriječivši tako osvaja- 
nje zemlje. 

Kralj Henrik II izgradio je još mnogo 
tvrđava, kao što je Chinon blizu Vienne. 

Beaumaris Castle 


Krajem XIII. stoljeća, kralj Eduard I. želi 
smiriti zapadne granice engleskog kraljev- 





stva. Da bi ojačao vlast, gradi niz moćnih 
tvrđava. Graditelj Jacques de Saint-Geor- 
ges, Savojac, koristi se svim iskustvima 
koja su kršćani i muslimani stekli tijekom 


Beaumaris Castle (Velika Britanija) 





Borthwick: kuća toranj 


Škotska je, čini se, u pravom smislu riječi 
zemlja srednjovjekovnih dvoraca. Duhovi 
koji pohode njihove ruševine znatno su 
pridonijeli njihovoj slavi. 

U tom je kraju malo velebnih tvrđava, 
ali mnogo utvrđenih građevina, »kuća 
tornjeva«. Zbog novčanih, obiteljskih ili 
vojnih razloga škotski su se vlastelini radi- 
je pouzdavali u takav tip građevine. 

Dvorac Borthwick izgradio je god. 
1440. sir William Borthwick. Graditelj je 
želio da građevina djeluje odbojno, hlad- 
no i zastrašujuće. Zidovi, s malo prozora, 
gotovo su slijepi. Uglovi nisu obgrađeni 
tornjićima ili promatračnicama. Ulazna 
vrata skrivena su između dviju glavnih 
kula, a nad njima se diže 20 metara suro- 
voga, ali glatkog zida. U unutrašnjosti se 
stepenice gube u tamnome labirintu, u 
kojem tuđinac ne bi mogao pronaći put. 

Borthwick (Velika Britanija) 





triju do četiriju stoljeća. 

Dvorac kao što je Beaumaris izgrađen 
je prema koncentričnom tlocrtu, ali zna- 
čajno je da nema glavnog tornja. Ima zato 
prirodnu obranu: rijeku (kod nekih dru- 
gih galskih dvoraca bit će to more). Na 
vrh zida graditelj je smjestio široke prola- 
ze bez stepenica, kako bi branitelji brzo i 
nesmetano mogli stići do svih obrambe- 
nih položaja. 

Galski utvrđeni dvorci bili su tako do- 
bro zasnovani da nikada nisu doživjeli op- 
sadu, jer se znalo da su neosvojivi. Ne 
možemo, doduše, znati koliko dugo su se 
mogli braniti, ali kralj Eduard, koji je — 
gradeći ih — materijalno propao, morao se 
1296. suočiti s teškom novčanom krizom. 


Preporod utvrđenih dvoraca 


Utvrđeni su dvorci proživjeli tri sto- 
ljeća zaborava. Rušili su ih po nalo- 
gu vladara, kao što je Luj XIV, koji 
su sami željeli vladati cijelom zem- 
ljom, ili su ih napuštali zato što su 
vlastelini radije živjeli na versajskom 
dvoru. Dvorci su služili kao kame- 
nolomi ili su pak pobuđivali strašne 
legende. U XIX. stoljeću pjesnici i 
glazbenici romantizma otkrivaju nji- 
hovu draž te oni postaju pozadina za 
slike, grafike, književna djela. 

Oko 1850. evropski narodi odlu- 
čuju da neke od njih obnove i od 
njih naprave ugledna obitavališta. 
Posao su povjerili graditeljima koji 
Si, s obzirom na povijesnu stvar- 
nost, uzimaju neke slobode. Ugra- 
đuju grijanje, željeznu građu, doda- 
ju »gotički« dekor. Kralj Ludvig II, 
gradi dvorce svih mogućih stilova, 
kao što je Neuschwanstein. Ali 
usprkos svemu, taj ukus je urodio 


znalačkim djelima. U Francuskoj, 
na primjer, mnogobrojne građevine 
za svoj život mogu zahvaliti gradite- 
lju Violett-le-Ducu. 

Arheolozi i povjesničari srednjo- 
vekovlja danas više brinu za povijes- 
nu istinu. Oni brižljivo raščišćavaju 
ruševine, ponovno pretražuju okoli- 
nu dvoraca. Ali, suočavaju se s no- 
vim teškoćama: kako da spase to- 
ranj kojega se temelji urušavaju? 
Kako da istaknu freske iz XIII. sto- 
ljeća a da se ne unište mlađe slikarije 
koje ih kadšto prekrivaju? Nameću 
se tako svakojaka pitanja. A dodaj- 
mo još i to da su ruševine dvoraca 
ponekad baš na potezima autocesta 
ili nekog budućeg trgovačkog sre- 
dišta. 

U spašavanju dvoraca često do- 
brovoljno sudjeluje i mladi naraštaj, 
osobito đaci za vrijeme školskih 
praznika. 





Minijature koje su prikazane u ovom svesku odabrao je Jean Vigne, Izvorišta: Bibl. nat., Paris: str. 38; Bibli. Arsenal, Paris: str. 16, 18. 24. 26. 28, 34, 44, 46, 48. 50. 52, 56; Bibl. municipale. Lyon: str. 20, 32, 
40; Bibi. municipale, St. Di€: str. 42; Bibl. municipale, Lille: str. 54; Bibl. Mazarine, Paris: str. 22; Musće Conde, Chantilly: str. 30; Crteži na str. 8, 9, 65; »Album historique — Le Moyen Age«, E. Lavisse. A. 
Colin, Paris, 1905. Ilustrator i izdavač žele zahvaliti Pierreu Brochardu na njegovoj djelotvornoj pomoći. Boje: Catherine Legrand. Naslovna fotografija, Hachette: prizor s gozbe u XV. stoljeću (Paris, Petit 
Palais - Collection Dutuit). 

